

εγχειριδιο αναλυσησ συνεπειων ρυθμισησ

ΠΡΟΕΔΡΙΑ ΤΗΣ ΚΥΒΕΡΝΗΣΗΣ

ΓΕΝΙΚΗ ΓΡΑΜΜΑΤΕΙΑ ΝΟΜΙΚΩΝ ΚΑΙ ΚΟΙΝΟΒΟΥΛΕΥΤΙΚΩΝ ΘΕΜΑΤΩΝ

ΑΘΗΝΑ

2020

**Περιεχόμενα**

[**Συντελεστές** 1](#_Toc31660937)

[**Πρόλογος** 2](#_Toc31660938)

[**Α΄ Μέρος: Οδηγός συμπλήρωσης «Ανάλυσης Συνεπειών Ρύθμισης»** 4](#_Toc31660939)

[Λίγα λόγια για τον οδηγό χρήσης του Εγχειριδίου 5](#_Toc31660940)

[Οδηγίες συμπλήρωσης της Ανάλυσης 7](#_Toc31660941)

[Α. Αιτιολογική έκθεση 8](#_Toc31660942)

[Β. Έκθεση του άρθρου 75 παρ. 1 και 2 του Συντάγματος 16](#_Toc31660943)

[Γ. Έκθεση του άρθρου 75 παρ. 3 του Συντάγματος 18](#_Toc31660944)

[Δ. Έκθεση γενικών συνεπειών 20](#_Toc31660945)

[Ε. Έκθεση διαβούλευσης 23](#_Toc31660946)

[Στ. Έκθεση νομιμότητας 25](#_Toc31660947)

[Ζ. Πίνακας τροποποιούμενων ή καταργούμενων διατάξεων 28](#_Toc31660948)

[Η. Έκθεση εφαρμογής της ρύθμισης 30](#_Toc31660949)

[**Β’ Μέρος: Υπόδειγμα της «Ανάλυσης Συνεπειών Ρύθμισης»** 35](#_Toc31660950)

[Α. Αιτιολογική έκθεση 36](#_Toc31660951)

[Β. Έκθεση του άρθρου 75 παρ. 1 και 2 του Συντάγματος 47](#_Toc31660952)

[Γ. Έκθεση του άρθρου 75 παρ. 3 του Συντάγματος 48](#_Toc31660953)

[Δ. Έκθεση γενικών συνεπειών 49](#_Toc31660954)

[Ε. Έκθεση διαβούλευσης 53](#_Toc31660955)

[Στ. Έκθεση νομιμότητας 55](#_Toc31660956)

[Ζ. Πίνακας τροποποιούμενων ή καταργούμενων διατάξεων 57](#_Toc31660957)

[Η. Έκθεση εφαρμογής της ρύθμισης 58](#_Toc31660958)

# **Συντελεστές**

*Το αρχικό σχέδιο του παρόντος Εγχειριδίου εκπονήθηκε από Ομάδα Εργασίας της Γενικής Γραμματείας Νομικών και Κοινοβουλευτικών Θεμάτων (ΓΓΝΚΘ) της Προεδρίας της Κυβέρνησης, η οποία επωφελήθηκε από την Τεχνική Υποστήριξη της Ευρωπαϊκής Επιτροπής (Directorate General for Structural Reforms - DG REFORM), με πάροχο την Expertise France.*

*Τη σύνταξη του αρχικού σχεδίου του Εγχειριδίου ανέλαβε η Βαρβάρα Γεωργοπούλου, διδάκτωρ κοινοβουλευτικού δικαίου και πολιτικών επιστημών. Τον συντονισμό εκ μέρους της ΓΓΝΚΘ είχαν η Αθηνά Μαντά (Embedded expert της Ευρωπαϊκής Επιτροπής, Directorate General for Structural Reforms - DG REFORM) και ο Σπύρος Δημητρίου για τη ΓΓΝΚΘ σε συνεργασία με τη Τζίνα Κορέλλα εκ μέρους της Expertise France. Στην Ομάδα Εργασίας συμμετείχαν επίσης ο Δρ. Ηλίας Κορομηλάς (ΓΓΝΚΘ), ο Γεώργιος Μπούτος και η Παναγιώτα Κανελλοπούλου (Γενικό Λογιστήριο του Κράτους), η Αμαλία Αυγεροπούλου (Γενική Γραμματεία Ψηφιακής Διακυβέρνησης και Απλοποίησης των Διαδικασιών Υπουργείου Ψηφιακής Διακυβέρνησης), καθώς και ο Δρ. Κωνσταντίνος Στεφάνου (Διεθυντής του Sir William Dale Centre for Legislative Studies, Διευθυντής διδασκομένων προγραμμάτων στο Institute of Advanced Legal Studies, του Πανεπιστημίου του Λονδίνου) ως expert.*

*Την τελική επεξεργασία ανέλαβαν, υπό την καθοδήγηση του Υπουργού Επικρατείας, Καθηγητή Γιώργου Γεραπετρίτη, ο Στέλιος Κουτνατζής, Γενικός Γραμματέας Νομικών και Κοινοβουλευτικών Θεμάτων της Προεδρίας της Κυβέρνησης και η Νατάσα Υφαντή, συνεργάτιδα του Υπουργού Επικρατείας. Στο κείμενο ενσωματώθηκαν επίσης παρατηρήσεις των Λεωνίδα Χριστόπουλου, Γενικού Γραμματέα Ψηφιακής Διακυβέρνησης και Απλοποίησης των Διαδικασιών και Αλίκης Ζούκα, συνεργάτιδας στη ΓΓΝΚΘ, όπως επίσης των Γενικών Γραμματειών Συντονισμού της Προεδρίας της Κυβέρνησης και του Προέδρου της Επιτροπής Αξιολόγησης Ποιότητας της Νομοπαρασκευαστικής Διαδικασίας, Καθηγητή Σπύρου Βλαχόπουλου.*

**Πρόλογος**

Η Ανάλυση Συνεπειών Ρύθμισης είναι εργαλείο που χρησιμοποιείται διεθνώς, προκειμένου να παράσχει την αναγκαία, ποσοτική και ποιοτική, τεκμηρίωση των συνεπειών - θετικών ή αρνητικών - της κάθε ρυθμιστικής πρωτοβουλίας.

Στην Ελλάδα εισήχθη για πρώτη φορά το 2006 με την Εγκύκλιο του Πρωθυπουργού Υ6/2006 και στη συνέχεια θεσμοθετήθηκε με το ν. 4048/2012. Ωστόσο, το γεγονός πως αποτελούσε ένα εκ των πολλών συνοδευτικών κειμένων ενός νομοσχεδίου στη Βουλή, δεν διευκόλυνε την ουσιαστική εφαρμογή του συγκεκριμένου εργαλείου στο ελληνικό νομοθετικό περιβάλλον. Η έλλειψη ενός αποτελεσματικού μηχανισμού ελέγχου της ποιότητας της νομοπαρασκευαστικής διαδικασίας κατέστησε τη συμπλήρωση της σχετικής έκθεσης, συνήθως μια τυπική διαδικασία, στην καλύτερη περίπτωση μια απλή παράφραση της αιτιολογικής έκθεσης.

Επιδίωξη του ν. 4622/2019 είναι να θεραπεύσει την παθογένεια αυτή θεσμοθετώντας μια συνεκτική Ανάλυση Συνεπειών Ρύθμισης, η οποία ενσωματώνει τόσο όλες τις επιμέρους εκθέσεις που ήδη προβλέπονταν – αιτιολογική έκθεση, εκθέσεις του Γενικού Λογιστηρίου του Κράτους, έκθεση γενικών συνεπειών, έκθεση διαβούλευσης – όσο και δύο νέες εκθέσεις θεμελιώδους σημασίας: την έκθεση νομιμότητας που εξετάζει τη συμβατότητα των προτεινόμενων διατάξεων με υπερνομοθετικούς κανόνες δικαίου και την έκθεση εφαρμογής που προσδιορίζει σαφώς τα διοικητικά όργανα που είναι αρμόδια για την εφαρμογή των εισαγόμενων ρυθμίσεων, καθώς και το χρονοδιάγραμμα έκδοσης των προβλεπόμενων κανονιστικών πράξεων. Περαιτέρω, η Γενική Γραμματεία Νομικών και Κοινοβουλευτικών Θεμάτων της Προεδρίας της Κυβέρνησης, ως η αρμόδια υπηρεσία για τον αποτελεσματικό συντονισμό και την εφαρμογή της ρυθμιστικής διακυβέρνησης, καθώς και η Επιτροπή Αξιολόγησης Ποιότητας της Νομοπαρασκευαστικής Διαδικασίας, ως ένα ανεξάρτητο, διεπιστημονικό, γνωμοδοτικό όργανο, διασφαλίζουν τόσο την πληρότητα όσο και την ποιότητα της Ανάλυσης.

Το παρόν Εγχειρίδιο αποτελεί βασικό συστατικό στοιχείο της νομοπαρασκευαστικής διαδικασίας (άρ. 57-64 ν. 4622/2019), σύμφωνα με τις αρχές της καλής νομοθέτησης, όπως εισάγονται με τα άρθρα 57 και 58 του ν. 4622/2019 για το «Επιτελικό Κράτος» και εξειδικεύονται στο *Εγχειρίδιο Νομοπαρασκευαστικής Μεθοδολογίας* της Γενικής Γραμματείας Νομικών και Κοινοβουλευτικών Θεμάτων. Στο πλαίσιο της αναμόρφωσης της νομοπαρασκευαστικής διαδικασίας, το ανά χείρας Εγχειρίδιο αποσκοπεί να επιτύχει δύο στόχους. Αφενός, να παραδώσει στη Διοίκηση ένα απλό και κατανοητό *Υπόδειγμα Ανάλυσης Συνεπειών Ρύθμισης* και, αφετέρου, να την προμηθεύσει με έναν επαρκή *Οδηγό Συμπλήρωσης* του Υποδείγματος αυτού. Υπόδειγμα και Οδηγός Συμπλήρωσης συγκροτούν από κοινού το ανά χείρας «Εγχειρίδιο Ανάλυσης Συνεπειών Ρύθμισης». H συμπλήρωση της Ανάλυσης Συνεπειών Ρύθμισης δεν γίνεται στο κενό, αλλά πρέπει να λαμβάνει υπόψη το Ενοποιημένο Σχέδιο Κυβερνητικής Πολιτικής, που εγκρίνεται από το τακτικό Υπουργικό Συμβούλιο του Δεκεμβρίου κάθε έτους.

Το παρόν Εγχειρίδιο έχει ειδικότερα ως αντικείμενο την εφαρμογή του άρθρου 62 του ν. 4622/2019 για το «Επιτελικό Κράτος» που προβλέπει ρητά ότι κάθε σχέδιο νόμου, προσθήκη ή τροπολογία, καθώς και κανονιστική απόφαση μείζονος οικονομικής ή κοινωνικής σημασίας, οφείλει να συνοδεύεται από αντίστοιχη «Ανάλυση Συνεπειών Ρύθμισης». Συγκεκριμένα, το Εγχειρίδιο διακρίνεται σε δύο μέρη. Το πρώτο μέρος αποτελεί έναν Οδηγό Συμπλήρωσης των οκτώ ενοτήτων της Ανάλυσης Συνεπειών Ρύθμισης, με τον οποίο παρέχονται οδηγίες για τη συμπλήρωση του περιεχομένου. Το δεύτερο μέρος συνιστά το Υπόδειγμα της Ανάλυσης Συνεπειών Ρύθμισης, το οποίο περιλαμβάνει αναλυτικά τις ενότητες από τις οποίες απαρτίζεται βάσει του νόμου. Όλοι οι εμπλεκόμενοι στη νομοπαρασκευαστική διαδικασία, που κατά τεκμήριο γνωρίζουν καλύτερα τον σκοπό της αξιολογούμενης ρύθμισης, δεσμεύονται από το παρόν και οφείλουν να ακολουθούν τις κατευθύνσεις και οδηγίες που παρατίθενται σε αυτό κατά τη σύνταξη της Ανάλυσης Συνεπειών Ρύθμισης, προς όφελος όλων. Γι’ αυτό και η προσδοκία ότι η Ανάλυση Συνεπειών Ρύθμισης θα εκπονείται με επαγγελματισμό και ευσυνειδησία είναι, εκτός από εύλογη, επιπλέον και αναγκαία, τόσο για νομικούς, όσο και για ουσιαστικούς λόγους.

**Α΄ Μέρος: Οδηγός συμπλήρωσης «Ανάλυσης Συνεπειών Ρύθμισης»**

Σύμφωνα με τις παρ. 1 και 2 του άρθρου 62 του ν. 4622/2019 (Α’ 133), κάθε σχέδιο νόμου, προσθήκη ή τροπολογία, καθώς και κανονιστική απόφαση μείζονος οικονομικής ή κοινωνικής σημασίας, θα πρέπει να συνοδεύεται από *«Ανάλυση Συνεπειών Ρύθμισης»* (στο εξής «Ανάλυση»), η οποία συμπεριλαμβάνει τις εξής ενότητες:

(α) την αιτιολογική έκθεση του άρθρου 74 παρ. 1 του Συντάγματος,

(β) την έκθεση του άρθρου 75 παρ. 1 και 2 του Συντάγματος που προετοιμάζεται από το Γενικό Λογιστήριο του Κράτους,

(γ) την ειδική έκθεση του άρθρου 75 παρ. 3 του Συντάγματος στην περίπτωση νομοσχεδίων που συνεπάγονται δαπάνη ή ελάττωση εσόδων,

(δ) την έκθεση γενικών συνεπειών,

(ε) την έκθεση διαβούλευσης,

(στ) την έκθεση νομιμότητας,

(ζ) τον πίνακα τροποποιούμενων ή καταργούμενων διατάξεων και

(η) την έκθεση εφαρμογής της ρύθμισης.

Λίγα λόγια για τον οδηγό χρήσης του Εγχειριδίου

Το παρόν Eγχειρίδιο επιδιώκει να βοηθήσει όσους εμπλέκονται στην προετοιμασία μίας νέας ρύθμισης, προκειμένου να τηρηθούν οι αρχές της καλής νομοθέτησης, σύμφωνα με τις διατάξεις του άρθρου 62 του ν. 4622/2019 για το επιτελικό κράτος.

Τα στελέχη της Δημόσιας Διοίκησης που θα κληθούν να συντάξουν την Ανάλυση, οφείλουν να αξιοποιούν τις οδηγίες αυτές με ευελιξία, προκειμένου να καθίσταται δυνατή η ανάλογη προσαρμογή τους στις ιδιαιτερότητες της κάθε αξιολογούμενης ρύθμισης.

Σε αυτό το πλαίσιο επισημαίνονται καταρχάς τα εξής:

* Το πρώτο σημαντικό ζήτημα στη σύνταξη της Ανάλυσης είναι να εντοπιστεί το εύρος της αξιολογούμενης ρύθμισης. Ανάλογα με το νομοθέτημα, ο όρος «ρύθμιση» μπορεί να αφορά, παραδείγματος χάριν, σε ένα νομοσχέδιο στο σύνολό του ή σε ένα κεφάλαιό του ή ακόμη και σε μια μεμονωμένη διάταξη. Εάν το νομοσχέδιο είναι μονοθεματικό, η αξιολογούμενη ρύθμιση αναφέρεται στο σύνολο των σχετικών διατάξεων. Εάν διαρθρώνεται σε κεφάλαια με συναφές μεν περιεχόμενο αλλά με διαφορετικό ρυθμιζόμενο ζήτημα σε κάθε κεφάλαιο, κάθε ένα από αυτά τα κεφάλαια αποτελεί μία ξεχωριστή αξιολογούμενη ρύθμιση, για την οποία απαιτείται διαφορετική κάθε φορά Ανάλυση.

Για παράδειγμα, ένα νομοσχέδιο που αφορά στην ίδρυση ενός νομικού προσώπου του δημοσίου αποτελεί μία ρύθμιση και συνεπώς απαιτείται μία Ανάλυση. Αντίθετα, ένα αναπτυξιακό νομοσχέδιο που περιλαμβάνει π.χ. φορολογικά κίνητρα για επενδυτές και διατάξεις για τις εργασιακές σχέσεις αποτελείται στην περίπτωση αυτή από δύο ρυθμίσεις, για τις οποίες ουσιαστικά χρειάζονται δύο Αναλύσεις. Στην περίπτωση αυτή, συστήνεται το νομοσχέδιο να διακρίνεται σε «μέρη» ή/και σε «κεφάλαια», σύμφωνα με τη δομή που προτείνεται στο *Εγχειρίδιο Νομοπαρασκευαστικής Μεθοδολογίας*. Κατ’ αυτόν τον τρόπο, μπορεί κάθε επιμέρους σκέλος της Ανάλυσης να διαρθρώνεται στα αντίστοιχα μέρη ή/και κεφάλαια, ώστε να καθίσταται εφικτή η αξιολόγηση της κάθε ρύθμισης χωριστά.

* Η Ανάλυση μπορεί να τροφοδοτείται με στοιχεία από τα κείμενα πολιτικής (*policy papers*) που καλούνται να συντάξουν τα Υπουργεία για τις βασικές προγραμματικές προτεραιότητές τους, σε σημεία όπως η αξιολόγηση της υφιστάμενης κατάστασης, η εξέταση της αποτελεσματικότητας εναλλακτικών επιλογών, καθώς και οι δείκτες παρακολούθησης των στόχων νομοθέτησης.
* Στις οδηγίες που ακολουθούν προηγείται ξεχωριστή εισαγωγή για κάθε επί μέρους Ενότητα με γενικά σχόλια και στη συνέχεια ακολουθούν διευκρινίσεις και οδηγίες για κάθε προς συμπλήρωση πεδίο (βλ. πίνακα παρακάτω), καθώς και ένα σχετικό παράδειγμα. Με τα εν λόγω παραδείγματα επιδιώκεται να καλυφθεί ένα ευρύ φάσμα νομοθεσίας (π.χ. ενέργεια, υγεία και κοινωνική πρόνοια, τοπική αυτοδιοίκηση κ.ά.).
* Τέλος, σημειώνεται ότι θα πρέπει να συμπληρώνονται όλα τα πεδία της Ανάλυσης εκτός από αυτά στα οποία γίνεται ειδική μνεία περί «μη υποχρεωτικότητας».

***Πίνακας πεδίων ανά Ενότητα της Ανάλυσης***

|  |  |  |
| --- | --- | --- |
|  | ΕΝΟΤΗΤΑ | ΠΕΔΙΑ |
| A. | ΑΙΤΙΟΛΟΓΙΚΗ ΕΚΘΕΣΗ | 1 - 14 |
| B. | ΕΚΘΕΣΗ ΤΟΥ ΑΡΘΡΟΥ 75 ΠΑΡ. 1 & 2 ΤΟΥ ΣΥΝΤΑΓΜΑΤΟΣ | 15 - 16 |
| Γ. | ΕΚΘΕΣΗ ΤΟΥ ΑΡΘΡΟΥ 75 ΠΑΡ. 3 ΤΟΥ ΣΥΝΤΑΓΜΑΤΟΣ | 17 |
| Δ. | ΕΚΘΕΣΗ ΓΕΝΙΚΩΝ ΣΥΝΕΠΕΙΩΝ | 18 - 21 |
| Ε. | ΕΚΘΕΣΗ ΔΙΑΒΟΥΛΕΥΣΗΣ | 22 - 23 |
| ΣΤ. | ΕΚΘΕΣΗ ΝΟΜΙΜΟΤΗΤΑΣ | 24 - 28 |
| Ζ. | ΠΙΝΑΚΑΣ ΤΡΟΠΟΠΟΙΟΥΜΕΝΩΝ Ή ΚΑΤΑΡΓΟΥΜΕΝΩΝ ΔΙΑΤΑΞΕΩΝ | 29 - 30 |
| Η. | ΕΚΘΕΣΗ ΕΦΑΡΜΟΓΗΣ ΤΗΣ ΡΥΘΜΙΣΗΣ | 31 - 40 |

Οδηγίες συμπλήρωσης της Ανάλυσης

Στην πρώτη σελίδα του Υποδείγματος της Ανάλυσης ζητούνται γενικές πληροφορίες για την αξιολογούμενη ρύθμιση. Συγκεκριμένα, θα πρέπει να συμπληρωθούν:

* Ο τίτλος της αξιολογούμενης ρύθμισης.
* Το επισπεύδον Υπουργείο.
* Τα στοιχεία επικοινωνίας του προσώπου ή των προσώπων που επιφορτίζονται με το καθήκον να παρέχουν διευκρινίσεις για την Ανάλυση, όταν ζητηθούν.

Στην ίδια σελίδα, ακολουθεί πίνακας με έξι (6) Τομείς Νομοθέτησης[[1]](#footnote-1), οι οποίοι καλύπτουν τις νομοθετικές αρμοδιότητες όλων των Υπουργείων. Από τον πίνακα αυτόν, θα πρέπει να επιλεγεί με X (🗷) ο Τομέας ή οι Τομείς Νομοθέτησης στους οποίους αφορούν οι βασικές διατάξεις της αξιολογούμενης ρύθμισης.

Ειδικότερα, οι Τομείς Νομοθέτησης είναι:

* Εκπαίδευση – Πολιτισμός, που καλύπτει θέματα του Υπουργείου Παιδείας και Θρησκευμάτων και του Υπουργείου Πολιτισμού και Αθλητισμού.
* Εθνική άμυνα – Εξωτερική πολιτική, που καλύπτει θέματα του Υπουργείου Εθνικής Άμυνας και του Υπουργείου Εξωτερικών.
* Οικονομική / Δημοσιονομική / Φορολογική πολιτική, που καλύπτει θέματα του Υπουργείου Οικονομικών.
* Κοινωνική πολιτική, που καλύπτει θέματα του Υπουργείου Εργασίας και Κοινωνικών Υποθέσεων και του Υπουργείου Υγείας.
* Δημόσια Διοίκηση – Δημόσια Τάξη – Δικαιοσύνη, που καλύπτει θέματα του Υπουργείου Εσωτερικών, του Υπουργείου Ψηφιακής Διακυβέρνησης, του Υπουργείου Προστασίας του Πολίτη και του Υπουργείου Δικαιοσύνης.
* Ανάπτυξη – Επενδυτική δραστηριότητα, που καλύπτει θέματα του Υπουργείου Ανάπτυξης και Επενδύσεων, του Υπουργείου Περιβάλλοντος και Ενέργειας, του Υπουργείου Υποδομών και Μεταφορών, του Υπουργείου Ναυτιλίας και Νησιωτικής Πολιτικής, του Υπουργείου Αγροτικής Ανάπτυξης και Τροφίμων και του Υπουργείου Τουρισμού.

Α. Αιτιολογική έκθεση

Σύμφωνα με την περ. α της παρ. 2 του άρθρου 62 του ν. 4622/2019, η αιτιολογική έκθεση του άρθρου 74 παρ. 1 του Συντάγματος εντοπίζει και οριοθετεί το πρόβλημα που η αξιολογούμενη ρύθμιση επιδιώκει να επιλύσει, διατυπώνει συγκεκριμένους, σαφείς, οριοθετημένους χρονικά και –κατά το δυνατόν– μετρήσιμους στόχους που επιδιώκονται με τη ρύθμιση, καθώς και τους λόγους για τους οποίους δεν είναι δυνατή η επίτευξη των ως άνω στόχων χωρίς τη ρύθμιση αυτή. Στην αιτιολογική έκθεση, δηλαδή, αποτυπώνονται τα κίνητρα, η στόχευση και η αναγκαιότητα της αξιολογούμενης ρύθμισης, η οποία εντέλει αποτελεί μία εκ των θεμελιωδών αρχών της καλής νομοθέτησης, όπως αναλύεται περαιτέρω στο *Εγχειρίδιο Νομοπαρασκευαστικής Μεθοδολογίας*.

Με βάση την ανωτέρω διάταξη η δομή της αιτιολογικής έκθεσης έχει τη μορφή που παρατίθεται στο Υπόδειγμα της Ανάλυσης ως Ενότητα Α.

Για τη συμπλήρωση των πεδίων 1 έως και 14 της ενότητας Α θα πρέπει απαραιτήτως να λαμβάνονται υπόψη τα ακόλουθα:

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα[[2]](#footnote-2) |
| 1 | Ποιο ζήτημα αντιμετωπίζει η αξιολογούμενη ρύθμιση; | Στο πρώτο πεδίο εντοπίζεται και καταγράφεται το ζήτημα που επιδιώκει να αντιμετωπίσει η αξιολογούμενη ρύθμιση. | * Αποφυγή ιστορικής αναδρομής. * Απάντηση έως 100 λέξεις. | Με την αξιολογούμενη ρύθμιση επιδιώκεται η αποτελεσματικότερη καταπολέμηση φαινομένων αδιαφάνειας και διαφθοράς στον δημόσιο τομέα μέσω μίας ενιαίας Ανεξάρτητης Αρχής. |
| 2 | Γιατί αποτελεί πρόβλημα; | Σκοπός του πεδίου είναι να προσδιοριστούν οι λόγοι που επιβάλλουν την αντιμετώπιση του ζητήματος. | * Αναφορά στις συγκεκριμένες δυσμενείς συνέπειες που προκαλούνται ή θα προκληθούν στο μέλλον αν δεν ρυθμιστεί το θέμα. * Απάντηση έως 150 λέξεις. | Μέχρι σήμερα λειτουργούν περισσότερες της μίας υπηρεσίες με ποικίλο βαθμό ανεξαρτησίας. Η παράλληλη λειτουργία τους συνεπάγεται έλλειψη συντονισμού και αλληλοεπικάλυψη αρμοδιοτήτων με αρνητικές συνέπειες στην αποτελεσματική επιδίωξη των στόχων τους. |
| 3 | Ποιους φορείς ή πληθυσμιακές ομάδες αφορά; | Σκοπός είναι να προσδιοριστούν οι φορείς (δημόσιες υπηρεσίες, επιχειρήσεις, λοιπά νομικά πρόσωπα ή νομικές οντότητες) ή οι πληθυσμιακές ομάδες στους οποίους αφορά *άμεσα* η αξιολογούμενη ρύθμιση. | * Καταγραφή της κατηγορίας ατόμων ή ομάδων ή φορέων που θα ωφελήσει η εφαρμογή της ρύθμισης. * Αναφορά στον εκτιμώμενο αριθμό -εφόσον υπάρχει- ατόμων ή ομάδων ή φορέων που θα επηρεαστούν από την αξιολογούμενη ρύθμιση. * Ειδική αναφορά εάν η ρύθμιση αφορά σε συγκεκριμένες ευάλωτες πληθυσμιακές ομάδες. * Απάντηση έως 100 λέξεις. | Η αξιολογούμενη ρύθμιση αφορά άμεσα στους υπαλλήλους του στενού και ευρύτερου δημόσιου τομέα και έμμεσα σε όλους τους πολίτες και τα νομικά πρόσωπα που συναλλάσσονται με το Δημόσιο. |
| A/A Πεδίου | **Ερώτημα πεδίου** | **Διευκρινίσεις** | **Οδηγίες συμπλήρωσης** | **Ενδεικτικό παράδειγμα[[3]](#footnote-3)** |
| 4 | Το εν λόγω ζήτημα έχει αντιμετωπιστεί με νομοθετική ρύθμιση στο παρελθόν;  ΝΑΙ ❒ ΟΧΙ ❒  Εάν ναι, ποιο είναι το ισχύον νομικό πλαίσιο που ρυθμίζει το ζήτημα. | Διευκρίνιση αν πρόκειται για πρωτογενή ρυθμιστική παρέμβαση ή για τροποποίηση υφιστάμενου πλαισίου.  Σε περίπτωση θετικής απάντησης, επιδιώκεται η εξαντλητική καταγραφή υφιστάμενων διατάξεων. ώστε να προκύπτει το εύρος των αλλαγών που επέρχονται. | * Επιλέγεται με Χ (🗷) το αντίστοιχο εικονίδιο (ναι ή όχι ). * Η απάντηση είναι θετική εάν υπάρχουν ρυθμίσεις που τροποποιούνται, καταργούνται, συμπληρώνονται ή αντικαθίστανται από την αξιολογούμενη ρύθμιση. * Στην περίπτωση θετικής απάντησης να γίνει απλή παράθεση των σχετικών ρυθμίσεων με τη μορφή: «Αριθμός νομοθετήματος, αριθμός ΦΕΚ, σχετικό άρθρο, σχετική παράγραφος». * Στο πεδίο αυτό δεν αναγράφεται το περιεχόμενο των υφιστάμενων διατάξεων (βλ. κατωτέρω πεδίο 5 όπου γίνεται αυτή η καταγραφή). | ΝΑΙ 🗷  ΝΔ 400/1970 (Α’ 10) |
| 5 | Γιατί δεν είναι δυνατό να αντιμετωπιστεί στο πλαίσιο υφιστάμενης νομοθεσίας  i) με αλλαγή προεδρικού διατάγματος, υπουργικής απόφασης ή άλλης κανονιστικής πράξης;  ii) με αλλαγή διοικητικής πρακτικής συμπεριλαμβανομένης της δυνατότητας νέας ερμηνευτικής προσέγγισης της υφιστάμενης νομοθεσίας;  iii) με διάθεση περισσότερων ανθρώπινων και υλικών πόρων; | Η ερώτηση αποσκοπεί στο να διαπιστωθεί εάν διερευνήθηκαν οι δυνατότητες αξιοποίησης του υφιστάμενου ρυθμιστικού πλαισίου, πριν προταθεί μια νέα ρυθμιστική παρέμβαση.  Η αναφορά στη διοικητική πρακτική γίνεται γιατί σε ορισμένες περιπτώσεις τα προβλήματα οφείλονται όχι στις κείμενες διατάξεις αλλά στην εφαρμογή τους στην πράξη από τις αρμόδιες υπηρεσίες. | * Για κάθε νομοθετική ρύθμιση που καταγράφηκε στο προηγούμενο πεδίο 4, θα πρέπει να παρατεθούν οι λόγοι για τους οποίους αυτή δεν καλύπτει τις απαιτήσεις του προβλήματος που περιγράφεται στο πεδίο 1. * Εφόσον οι υφιστάμενες νομοθετικές ρυθμίσεις περιλαμβάνουν εξουσιοδοτικές διατάξεις, θα πρέπει να παρατεθούν οι λόγοι για τους οποίους αυτές δεν παρέχουν επαρκές εξουσιοδοτικό πλαίσιο για την έκδοση των απαιτούμενων κανονιστικών πράξεων. * Καταγραφή τυχόν ανεπιτυχούς διερεύνησης δυνατοτήτων αλλαγής του τρόπου εφαρμογής της υφιστάμενης νομοθεσίας με νέες εγκυκλίους και οδηγίες. * Απάντηση έως 150 λέξεις (συνολικά). | 1. Η τροποποίηση επιβάλλεται από την ενωσιακή νομοθεσία (παρατίθεται σχετική αναφορά στο ευρωπαϊκό κανονιστικό κείμενο – Οδηγία, Κανονισμό). 2. Η κατάργηση της Επιτροπής Εποπτείας Ιδιωτικής Ασφάλισης (ΕΠ.Ε.Ι.Α) και η υπαγωγή της εποπτείας του ασφαλιστικού κλάδου στην Τράπεζα της Ελλάδος καθιστούν απαραίτητη τη ρύθμιση μέσω νόμου. 3. Προσπάθειες στο παρελθόν να λυθεί το πρόβλημα με πρόσληψη προσωπικού απέτυχαν και γι’ αυτό κρίνεται σκόπιμο, ασφαλέστερο και με μικρότερο κόστος, να γίνουν θεσμικές αλλαγές. |
| A/A Πεδίου | **Ερώτημα πεδίου** | **Διευκρινίσεις** | **Οδηγίες συμπλήρωσης** | **Ενδεικτικό παράδειγμα[[4]](#footnote-4)** |
| 6 | Έχετε λάβει υπόψη συναφείς πρακτικές;  ΝΑΙ ❒ ΟΧΙ ❒   1. σε άλλη/ες χώρα/ες της ΕΕ ή του ΟΟΣΑ 2. σε όργανα της ΕΕ 3. σε διεθνείς οργανισμούς | Σκοπός του πεδίου είναι να γίνουν γνωστές συναφείς πρακτικές που αποδεδειγμένα φέρουν αποτελέσματα. | * **Μη** υποχρεωτικό πεδίο. * Επιλέγεται με Χ (🗷) το αντίστοιχο εικονίδιο (ναι ή όχι ). * Η απάντηση είναι θετική μόνο εφόσον υπάρχουν συγκρίσιμες πρακτικές που έχουν εφαρμοστεί σε αντίστοιχες περιπτώσεις σε άλλες χώρες ή υπερεθνικά όργανα ή διεθνείς οργανισμούς. * Απάντηση έως 150 λέξεις (συνολικά). | Η αξιολογούμενη ρύθμιση επιλέγει την τάση της διεθνούς πρακτικής να ανατίθεται η εποπτεία της ιδιωτικής ασφάλισης στην κεντρική τράπεζα κάθε χώρας. |
| 7 | Σημειώστε ποιοι από τους στόχους βιώσιμης ανάπτυξης των Ηνωμένων Εθνών επιδιώκονται με την αξιολογούμενη ρύθμιση | Επιδιώκεται η αντιστοίχιση των στόχων της αξιολογούμενης ρύθμισης με τους 17 στόχους που έχει θέσει ο Οργανισμός Ηνωμένων Εθνών για τη βιώσιμη ανάπτυξη. | * Επιλέγεται με Χ (🗷) το αντίστοιχο εικονίδιο του στόχου. | 🗷 |
| 8 | Ποιοι είναι οι στόχοι της αξιολογούμενης ρύθμισης;   1. βραχυπρόθεσμοι   ii) μακροπρόθεσμοι | Περιγράφονται οι επιδιωκόμενοι με την αξιολογούμενη ρύθμιση στόχοι και γίνεται διάκριση, όπου συντρέχει περίπτωση, μεταξύ βραχυπρόθεσμων και μακροπρόθεσμων στόχων. | * Η χρονική περίοδος αναφοράς των εννοιών «βραχυπρόθεσμο» και «μακροπρόθεσμο» διαφέρει ανάλογα με το αντικείμενο της αξιολογούμενης ρύθμισης και γι’ αυτό εναπόκειται στον συντάκτη της Ανάλυσης ο συγκεκριμένος προσδιορισμός της διάκρισης. * Απάντηση έως 200 λέξεις. | Βραχυπρόθεσμος στόχος (προσεχής χειμερινή περίοδος) της παρούσας αξιολογούμενης ρύθμισης είναι η ενίσχυση της ασφάλειας εφοδιασμού της χώρας με πετρέλαιο τη χειμερινή περίοδο.  Μακροπρόθεσμος στόχος (επόμενη πενταετία) της παρούσας αξιολογούμενης ρύθμισης είναι η βελτίωση της ικανότητας και της ετοιμότητας αντίδρασης της χώρας σε ενδεχόμενη σοβαρή διαταραχή του εφοδιασμού με πετρέλαιο. Το προτεινόμενο σύστημα στοχεύει στην ελαχιστοποίηση των αρνητικών συνεπειών για την οικονομία και την κοινωνία από τυχόν αποδιοργάνωση του εφοδιασμού με πετρέλαιο. |
| A/A Πεδίου | **Ερώτημα πεδίου** | **Διευκρινίσεις** | **Οδηγίες συμπλήρωσης** | **Ενδεικτικό παράδειγμα[[5]](#footnote-5)** |
| 9 | Ειδικότεροι στόχοι ανάλογα με το πεδίο νομοθέτησης | Αναγράφονται μετρήσιμοι στόχοι, ώστε να είναι δυνατή η αξιολόγηση της ρύθμισης και η εκ των υστέρων διαπίστωση της αποτελεσματικότητάς της.  Το εκάστοτε επισπεύδον Υπουργείο, αφού επιλέξει το κατά περίπτωση πεδίο νομοθέτησης (βλ. αρχική σελίδα Ανάλυσης), στο οποίο εμπίπτει η αξιολογούμενη ρύθμιση, συμπληρώνει έναν ή περισσότερους από τους παρατιθέμενους στο Εγχειρίδιο δείκτες ανά τομέα νομοθέτησης ή μπορεί να προσθέσει και άλλους ανάλογα με την αξιολογούμενη ρύθμιση | * Οι δείκτες που αναφέρονται στο Εγχειρίδιο είναι ενδεικτικοί και επιλέγονται ανάλογα με το αντικείμενο της αξιολογούμενης ρύθμισης. * Οι δείκτες επιδέχονται εμπλουτισμού- μπορούν να προσαρμοστούν στην αξιολογούμενη ρύθμιση ή και να διαμορφωθούν εξατομικευμένοι νέοι δείκτες, ανάλογα με το πλαίσιο της ρύθμισης αυτής. * Οι νέοι δείκτες θα πρέπει να επιλεγούν ή να διαμορφωθούν από εμπειρογνώμονες από τα αρμόδια Υπουργεία και εμπλεκόμενα μέρη, με ειδική τεχνογνωσία και τομεακή εμπειρία. * Στη στήλη «Εξέλιξη την τελευταία 5ετία»: καταγράφονται τα στοιχεία για τα πέντε έτη πριν από το τρέχον ημερολογιακό έτος. * Στη στήλη «Πρόσφατα στοιχεία»: καταγράφονται τα στοιχεία του τρέχοντος ημερολογιακού έτους. * Στη στήλη «Επιδιωκόμενος στόχος (3ετία)»: καταγράφονται οι προβλέψεις για την επόμενη τριετία (πλην του τρέχοντος έτους) εφόσον υλοποιηθούν οι επιδιώξεις της αξιολογούμενης ρύθμισης. * Στις τρεις προαναφερόμενες στήλες συμπληρώνονται τα τετράγωνα του πίνακα με συγκεκριμένες τιμές. * Ειδικά για τον τομέα Εξωτερικών και Άμυνας δεν αναγράφονται λόγω της ιδιαιτερότητας του συγκεκριμένου αντικειμένου. |  |
| A/A Πεδίου | **Ερώτημα πεδίου** | **Διευκρινίσεις** | **Οδηγίες συμπλήρωσης** | **Ενδεικτικό παράδειγμα[[6]](#footnote-6)** |
| 10 | Σε περίπτωση που προβλέπεται η χρήση πληροφοριακού συστήματος, ποια θα είναι η συμβολή αυτού στην επίτευξη των στόχων της αξιολογούμενης ρύθμισης:  ΑΜΕΣΗ ❒ ή/και ΕΜΜΕΣΗ ❒   1. Εάν είναι άμεση, εξηγήστε 2. Εάν είναι έμμεση εξηγήστε | Διευκρίνιση της αναγκαιότητας του προτεινόμενου πληροφοριακού συστήματος ως προϋπόθεσης για την εφαρμογή των στόχων της αξιολογούμενης ρύθμισης. Η συμβολή του συστήματος μπορεί να είναι άμεση και έμμεση ή μόνο ένα από τα δύο. | * **Μη** υποχρεωτικό πεδίο * Επιλέγεται με Χ (🗷) το ή/και τα αντίστοιχα εικονίδια (άμεση ή/και έμμεση). * Εξηγήστε σε τι συνίσταται η άμεση συμβολή. * Εξηγήστε σε τι συνίσταται η έμμεση συμβολή. * Απάντηση έως 150 λέξεις (συνολικά). | Άμεση 🗷  Για την εφαρμογή της αξιολογούμενης ρύθμισης απαιτείται η δημιουργία ενός πληροφοριακού συστήματος. Για παράδειγμα: η θεσμοθέτηση της ηλεκτρονικής διακίνησης εγγράφων μεταξύ των υπηρεσιών του δημοσίου τομέα, απαιτεί υποστήριξη από μια ηλεκτρονική πλατφόρμα ανταλλαγής εγγράφων, η οποία πρέπει να δημιουργηθεί.  Έμμεση 🗷  Δημιουργείται πληροφοριακό σύστημα το οποίο παράγει και έμμεσα οφέλη σε σχέση όχι μόνο με το αντικείμενο της ρύθμισης, αλλά και με άλλα αντικείμενα. Για παράδειγμα: Η δημιουργία μιας πλατφόρμας ανταλλαγής εγγράφων δύναται να χρησιμοποιείται από διαφορετικές Αρχές για την ανταλλαγή πληροφοριών. |
| 11 | Το προβλεπόμενο πληροφοριακό σύστημα είναι συμβατό με την εκάστοτε ψηφιακή στρατηγική της χώρας (Βίβλος Ψηφιακού Μετασχηματισμού);  ΝΑΙ ❒ ΟΧΙ ❒  Εξηγήστε | Τεκμηριώνεται η συμβατότητα που προβλεπόμενου πληροφοριακού συστήματος με τις οριζόντιες αρχές υλοποίησης της ψηφιακής στρατηγικής της χώρας. | * **Μη** υποχρεωτικό πεδίο * Επιλέγεται με Χ (🗷) το αντίστοιχο εικονίδιο (ναι ή όχι ). * Σε περίπτωση θετικής απάντησης, θα πρέπει να γίνεται αναφορά στο κεφάλαιο της Βίβλου Ψηφιακού Μετασχηματισμού που περιγράφει την εν λόγω ανάγκη. * Σε περίπτωση μη συμβατότητας, θα πρέπει να παρασχεθεί ειδική αιτιολογία. * Απάντηση έως 100 λέξεις. | ΝΑΙ 🗷  Η πλατφόρμα ηλεκτρονικής διακίνησης εγγράφων μεταξύ των υπηρεσιών του δημοσίου τομέα θα εγκατασταθεί στο G-cloud και είναι συμβατή με τη Βίβλο Ψηφιακού Μετασχηματισμού όπως αυτή εξειδικεύεται στην Ενότητα «Ψηφιακές Δημόσιες Υπηρεσίες». |
| A/A Πεδίου | **Ερώτημα πεδίου** | **Διευκρινίσεις** | **Οδηγίες συμπλήρωσης** | **Ενδεικτικό παράδειγμα** |
| 12 | Διασφαλίζεται η διαλειτουργικότητα του εν λόγω πληροφοριακού συστήματος με άλλα υφιστάμενα συστήματα;  ΝΑΙ ❒ ΟΧΙ ❒  Αναφέρατε ποια είναι αυτά τα συστήματα. | Αναφορά της διαλειτουργικότητας του προβλεπόμενου πληροφοριακού συστήματος με τα υφιστάμενα εξαρτώμενα συστήματα προκειμένου να τεκμηριώνεται ότι το σύστημα αυτό, εφόσον απαιτείται, λαμβάνει υπόψη το υφιστάμενο ψηφιακό περιβάλλον και συνδέεται με αυτό. | * **Μη** υποχρεωτικό πεδίο * Επιλέγεται με Χ (🗷) το αντίστοιχο εικονίδιο (ναι ή όχι ). * Σε περίπτωση μη διαλειτουργικότητας με υφιστάμενο εξαρτώμενο σύστημα θα πρέπει να παρασχεθεί ειδική αιτιολογία. * Απάντηση έως 100 λέξεις. | ΟΧΙ 🗷  Η πλατφόρμα ηλεκτρονικής διακίνησης εγγράφων δεν μπορεί να διαλειτουργήσει με το ηλεκτρονικό πρωτόκολλο της …… δημόσιας υπηρεσίας, καθότι δεν υποστηρίζεται τεχνικά. |
| 13 | Έχει προηγηθεί μελέτη βιωσιμότητας του προβλεπόμενου πληροφοριακού συστήματος;  ΝΑΙ ❒ ΟΧΙ ❒  Εξηγήστε | Αναφορά στα συγκεκριμένα στοιχεία της μελέτης του προτεινόμενου πληροφοριακού συστήματος με τα οποία τεκμηριώνεται η βιωσιμότητα του συστήματος σε σχέση τόσο με το κόστος λειτουργίας και συντήρησής του όσο και σε σχέση με τη διασφάλιση ότι το σύστημα αυτό δεν αλληλεπικαλύπτεται με άλλα υφιστάμενα και δεν θα καταστεί παρωχημένο. | * **Μη** υποχρεωτικό πεδίο * Επιλέγεται με Χ (🗷) το αντίστοιχο εικονίδιο (ναι ή όχι ). * Αν υπάρχει ειδική έκθεση, σύντομη αναφορά στον τίτλο της έκθεσης. * Σε περίπτωση που δεν έχει προηγηθεί μελέτη ο συντάκτης της Ανάλυσης θα πρέπει να δώσει τις αντίστοιχες πληροφορίες που θα τεκμηριώνουν ότι δεν υπάρχουν εμπόδια στην εφαρμογή και βιωσιμότητα του συστήματος. * Απάντηση έως 100 λέξεις. | ΝΑΙ 🗷  Πριν την πρόταση για υποστήριξη της ηλεκτρονικής διακίνησης εγγράφων μεταξύ των υπηρεσιών του δημοσίου τομέα, μέσω ηλεκτρονικής πλατφόρμας έχει προηγηθεί χαρτογράφηση των υφιστάμενων πληροφοριακών συστημάτων και δεν υπάρχει κάποιο σύστημα που μπορεί να υποστηρίξει τη συγκεκριμένη ανάγκη, όπως αυτή αποτυπώνεται στην αξιολογούμενη ρύθμιση. Η προτεινόμενη πλατφόρμα θα καλύπτει τις πάγιες ανάγκες των υπηρεσιών του δημοσίου τομέα για ανταλλαγή εγγράφων μεταξύ τους και η συντήρησή της έχει προϋπολογιστεί σε κόστος που κρίνεται εύλογο δεδομένης της ανάγκης κάλυψης της αξιολογούμενης ρύθμισης. |

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα[[7]](#footnote-7) |
| 14 | Σύνοψη στόχων κάθε άρθρου | Στο πεδίο αυτό απαιτείται η επεξήγηση των επιδιωκόμενων στόχων κάθε άρθρου. | * Κάθε άρθρο αναλύεται ξεχωριστά. * *Απαγορεύεται* η επανάληψη του περιεχομένου των άρθρων με άλλες λέξεις. * Απάντηση έως 50 λέξεις (ανά άρθρο). | |  |  | | --- | --- | | Άρθρο | Στόχος | | 1 | Με το άρθρο 1 επαναπροσδιορίζονται τα τυπικά προσόντα που πρέπει να έχουν οι υποψήφιοι προϊστάμενοι Γενικών Διευθύνσεων, Διευθύνσεων και Τμημάτων με στόχο την επιλεξιμότητα υπαλλήλων με μεγαλύτερη πραγματική υπηρεσία. | | 2 | Με το άρθρο 2 καθορίζονται τα κριτήρια μοριοδότησης των υποψηφιοτήτων προκειμένου να είναι πιο σαφής και λιγότερο υποκειμενική η εφαρμογή τους. | | 3 | Με το άρθρο 3 περιγράφεται η διαδικασία των συνεντεύξεων, ώστε να καταστεί ταχύτερη. | |

Β. Έκθεση του άρθρου 75 παρ. 1 και 2 του Συντάγματος

Σύμφωνα με τις παρ. 1 και 2 του άρθρου 75 του Συντάγματος:

«*1. Kάθε νομοσχέδιο και κάθε πρόταση νόμου που συνεπάγονται επιβάρυνση του προϋπολογισμού, εφόσον υποβάλλεται από Yπουργούς, δεν εισάγεται για συζήτηση, αν δε συνοδεύεται από έκθεση του Γενικού Λογιστηρίου του Kράτους που καθορίζει τη δαπάνη⋅ εφόσον υποβάλλεται από βουλευτές, διαβιβάζεται πριν από κάθε συζήτηση στο Γενικό Λογιστήριο του Kράτους, που υποχρεούται να υποβάλει στη Bουλή σχετική έκθεση μέσα σε δεκαπέντε ημέρες. Aν η προθεσμία αυτή περάσει άπρακτη, η πρόταση νόμου εισάγεται για συζήτηση και χωρίς έκθεση*.

*2. Tο ίδιο ισχύει και για τις τροπολογίες, αν το ζητήσουν οι αρμόδιοι Yπουργοί. Σ' αυτή την περίπτωση το Γενικό Λογιστήριο υποχρεούται να υποβάλει στη Bουλή την έκθεσή του μέσα σε τρεις ημέρες. Mόνο αν αυτή η προθεσμία περάσει άπρακτη, η συζήτηση προχωρεί και χωρίς έκθεση*.»[[8]](#footnote-8).

Σύμφωνα με την περ. β της παρ. 2 του άρθρου 62 του ν. 4622/2019, η έκθεση του άρθρου 75 παρ. 1 και 2 του Συντάγματος προσδιορίζει τη δημοσιονομική επίπτωση επί του Προϋπολογισμού Γενικής Κυβέρνησης από τις διατάξεις της ρύθμισης, κατόπιν αξιολόγησης της εισήγησης του Προϊσταμένου Οικονομικών Υπηρεσιών του οικείου Υπουργείου, με βάση το άρθρο 24 παράγραφος 5 του ν. 4270/2014 όπως ισχύει. Ως συνοδευτικό κείμενο των προς κατάθεση νομοσχεδίων ή τροπολογιών, καταρτίζεται επί του τελικού κειμένου αυτών και αφού αυτά υπογραφούν από τους συναρμόδιους Υπουργούς.

Με βάση τις παραπάνω διατάξεις, η διάρθρωση της έκθεσης παρατίθεται στο Υπόδειγμα της Ανάλυσης ως Ενότητα Β.

Αρμόδια υπηρεσία για τη σύνταξη της εν λόγω έκθεσης είναι το Γενικό Λογιστήριο του Κράτους.

Για τη συμπλήρωση των πεδίων 15 και 16 της Ενότητας Β θα πρέπει να εφαρμοσθούν τα ακόλουθα:

|  |  |  |
| --- | --- | --- |
| A/A Πεδίου | Ερώτημα πεδίου | Διευκρινίσεις |
| 15 | Συνοπτική ανάλυση των άρθρων της αξιολογούμενης ρύθμισης | Θα πρέπει να είναι σύντομη και να εξυπηρετεί απλώς τις ανάγκες της κατανόησης των ποσών που θα παρατεθούν για κάθε άρθρο. |
| 16 | Οικονομικά αποτελέσματα επί του Κρατικού Προϋπολογισμού ή/και επί του προϋπολογισμού του/των αρμόδιου/ων φορέα/ων | Θα πρέπει να περιορισθεί το φαινόμενο εκθέσεων που αναφέρουν ότι δεν μπορεί να προσδιορισθεί το κόστος. Ακόμη και εάν δεν υπάρχουν βεβαιωμένα στοιχεία, κρίνεται σκόπιμο να παρατίθενται τυχόν προβλέψεις (π.χ. για τον αριθμό των δικαιούχων ενός ωφελήματος) και εν ανάγκη να γίνονται ορισμένες υποθετικές παραδοχές. |

Γ. Έκθεση του άρθρου 75 παρ. 3 του Συντάγματος

Σύμφωνα με την παρ. 3 του άρθρου 75 του Συντάγματος:

«*Nομοσχέδιο που συνεπάγεται δαπάνη ή ελάττωση εσόδων δεν εισάγεται για συζήτηση, αν δεν συνοδεύεται από ειδική έκθεση για τον τρόπο που θα καλυφθούν, η οποία υπογράφεται από τον αρμόδιο Yπουργό και τον Yπουργό Oικονομικών.*».

Επίσης, η παρ. 2 του άρθρου 73 του Συντάγματος προβλέπει:

«*Nομοσχέδια που αναφέρονται οπωσδήποτε στην απονομή σύνταξης και στις προϋποθέσεις της υποβάλλονται μόνο από τον Yπουργό Oικονομικών ύστερα από γνωμοδότηση του Eλεγκτικού Συνεδρίου. αν πρόκειται για συντάξεις που επιβαρύνουν τον προϋπολογισμό οργανισμών τοπικής αυτοδιοίκησης ή άλλων νομικών προσώπων δημοσίου δικαίου, υποβάλλονται από τον αρμόδιο Yπουργό και τον Yπουργό Oικονομικών. Tα νομοσχέδια για συντάξεις πρέπει να είναι ειδικά⋅ δεν επιτρέπεται, με ποινή την ακυρότητα, να αναγράφονται διατάξεις για συντάξεις σε νόμους που αποσκοπούν στη ρύθμιση άλλων θεμάτων.*» [[9]](#footnote-9).

Σύμφωνα με την περ. γ της παρ. 2 του άρθρου 62 του ν. 4622/2019, η έκθεση της παρ.3 του άρθρου 75 του Συντάγματος, συντάσσεται στην περίπτωση νομοσχεδίων που συνεπάγονται δαπάνη ή ελάττωση εσόδων.

Με βάση τις παραπάνω διατάξεις, η διάρθρωση της εν λόγω Έκθεσης παρατίθεται στο Υπόδειγμα της Ανάλυσης ως Ενότητα Γ.

Η Έκθεση αυτή υπογράφεται από τον Υπουργό Οικονομικών και από τον επισπεύδοντα Υπουργό, ο προϋπολογισμός του Υπουργείου ή των φορέων αρμοδιότητας του οποίου επιβαρύνεται με βάση την έκθεση του άρθρου 75 παρ. 1 και 2 του Συντάγματος.

Για τη συμπλήρωση του πεδίου 17 της Ενότητας Γ θα πρέπει απαραιτήτως να λαμβάνονται υπόψη τα ακόλουθα:

|  |  |  |
| --- | --- | --- |
| A/A Πεδίου | Ερώτημα πεδίου | Διευκρινίσεις |
| 17 | Οικονομικά αποτελέσματα | Θα πρέπει να αναγραφούν -με τη μεγαλύτερη δυνατή σαφήνεια- οι εκτιμώμενες δαπάνες ή ελάττωση εσόδων και ο τρόπος κάλυψής τους, χωρίς γενικότητες.  Σε περίπτωση που η αξιολογούμενη ρύθμιση αφορά σε συντάξεις είναι αναγκαίο να αναγράφεται εάν έχει προηγηθεί αναλογιστική μελέτη και σε θετική περίπτωση να επισυνάπτεται. |

Δ. Έκθεση γενικών συνεπειών

Η έκθεση γενικών συνεπειών αποτελεί ένα θεμελιώδες «εργαλείο» παροχής πληροφοριών σχετικά με το αναμενόμενο όφελος και κόστος της αξιολογούμενης ρύθμισης σε οικονομικό, κοινωνικό, διοικητικό, περιβαλλοντικό και περιφερειακό επίπεδο.

Σύμφωνα με την περ. δ της παρ. 2 του άρθρου 62 του ν. 4622/2019, στην Έκθεση Γενικών Συνεπειών θα αναλύονται οι συνέπειες της ρύθμισης, δηλαδή οφέλη, κόστος και κίνδυνοι, στις εξής θεματικές: (αα) θεσμοί, δημόσια διοίκηση και διαφάνεια, (ββ) αγορά, οικονομία και ανταγωνισμός, (γγ) κοινωνία και κοινωνικές ομάδες, (δδ) φυσικό, αστικό και πολιτιστικό περιβάλλον, (εε) νησιωτικότητα.

Όπως προκύπτει από τη διάταξη, σε συνδυασμό με την περ. α της παρ. 2 του άρθρου 62 (αιτιολογική έκθεση), ο νομοθέτης θέλησε να διαχωρίσει τους μετρήσιμους *στόχους* που ενέταξε στην αιτιολογική έκθεση από τις θετικές και αρνητικές *συνέπειες* μιας ρύθμισης, τις οποίες ενέταξε στην έκθεση γενικών συνεπειών. Ο διαχωρισμός *στόχων* και *συνεπειών*, εκτός από την ουσιαστική αξία που έχει για την αξιολογούμενη ρύθμιση, συνεισφέρει επίσης στη σαφή διάκριση μεταξύ των δύο όρων, οι οποίοι πολύ συχνά συγχέονταν στο παρελθόν κατά τη σύνταξη των υφιστάμενων μέχρι σήμερα συνοδευτικών της αξιολογούμενης ρύθμισης εκθέσεων. Κατά συνέπεια, βάσει της ανωτέρω διαφοροποίησης, αιτιολογική έκθεση και έκθεση γενικών συνεπειών δεν επιτρέπεται να συμπίπτουν κατά περιεχόμενο. Εξάλλου, η έκθεση γενικών συνεπειών δεν αποτελεί ούτε μία στενή ποσοτική ανάλυση οφέλους και κόστους με την έννοια των εσόδων και των δαπανών. Για τα ζητήματα αυτά υπάρχει η έκθεση του Γενικού Λογιστηρίου του Κράτους. Με την έκθεση γενικών συνεπειών ο συντάκτης της αξιολογούμενης ρύθμισης καλείται να εξηγήσει τη *στάθμιση οικονομικού, κοινωνικού και διοικητικού οφέλους και κόστους* που έχει προηγηθεί της ρύθμισης, αλλά και να *επισημάνει τους αστάθμητους εκείνους παράγοντες («κίνδυνοι») που μπορεί να προκύψουν κατά την εφαρμογή της*. Επιπλέον, σύμφωνα με την παρ. 4 του άρθρου 62 του ν. 4622/2019, στην έκθεση γενικών συνεπειών ενσωματώνονται όλες οι γνώμες και τα πορίσματα των αρμοδίων υπηρεσιών και ανεξάρτητων αρχών, που έχουν ζητηθεί είτε από το επισπεύδον Υπουργείο είτε από την Προεδρία της Κυβέρνησης.

Με βάση τα ανωτέρω, η δομή της έκθεσης γενικών συνεπειών έχει τη μορφή που παρατίθεται στο Υπόδειγμα της Ανάλυσης ως Ενότητα Δ.

Για τη συμπλήρωση των πεδίων 18 έως και 21 της Ενότητας Δ θα πρέπει απαραιτήτως να λαμβάνονται υπόψη τα ακόλουθα:

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα[[10]](#footnote-10) |
| 18 | Οφέλη αξιολογούμενης ρύθμισης | Στην έννοια του οφέλους περιλαμβάνονται τα οφέλη που μπορούν να αποτιμηθούν σε χρήμα (π.χ. αύξηση κρατικών εσόδων ή μείωση δαπανών ή βελτίωση του εισοδήματος του πληθυσμού ή πληθυσμιακών ομάδων), αλλά και όσα δεν αποτιμώνται χρηματικά (π.χ. η παροχή βελτιωμένων υπηρεσιών προς τους πολίτες και τις επιχειρήσεις, η ταχύτερη λειτουργία των δημοσίων υπηρεσιών, η βελτίωση της ποιότητας ζωής των πολιτών). | * Σημειώνονται με Χ (🗷) μόνο η στήλη ή οι στήλες που αντιστοιχεί/ούν στο συγκεκριμένο όφελος ανάλογα με τη θεματική στην οποία αφορά. * Μόνο για τα σημεία εκείνα που επιλέχθηκαν, ακολουθεί ειδικό πλαίσιο σύντομου σχολιασμού για μία ποιοτική αποτίμηση όσον αφορά στα οφέλη της αξιολογούμενης ρύθμισης σε σχέση με τη θεματική. * Ποιοτική αποτίμηση έως 150 λέξεις (συνολικά). | |  |  | | --- | --- | |  | Κοινωνία και κοινωνικές ομάδες | | Βελτίωση παρεχόμενων υπηρεσιών | Χ | | Βελτιωμένη διαχείριση κινδύνων | Χ |   Το όφελος της παρούσας ρύθμισης υποχρεωτικού εμβολιασμού των ανηλίκων προσφύγων είναι η προφύλαξη των ιδίων και του κοινωνικού τους περίγυρου από συγκεκριμένες ασθένειες ή και ισόβιες αναπηρίες, αλλά και η ελαχιστοποίηση του κινδύνου μεταδοτικών ασθενειών. |
| 19 | Κόστος αξιολογούμενης ρύθμισης | Το ζητούμενο στο πεδίο αυτό δεν είναι η ποσοτική αποτίμηση του δημοσιονομικού κόστους (για το οποίο συντάσσεται ειδικά η έκθεση του ΓΛΚ), αλλά τόσο ο εντοπισμός των παραγόντων που θα το προκαλέσουν όσο και η αναφορά του μη αποτιμητού σε χρήμα κόστους (π.χ. επιβάρυνση δημοσίων υπηρεσιών, των δικαστηρίων και των ελεγκτικών μηχανισμών, συνέπειες στην οικονομία εν γένει). | * Σημειώνονται με Χ (🗷) μόνο η στήλη ή οι στήλες που αντιστοιχεί/ούν στο συγκεκριμένο κόστος ανάλογα με τη θεματική στην οποία αφορά. * Μόνο για τα σημεία εκείνα που επιλέχθηκαν, ακολουθεί ειδικό πλαίσιο σύντομου σχολιασμού για μία ποιοτική αποτίμηση ως προς τον προσδιορισμό της σχέσης «κόστους – αποτελεσματικότητας», «κόστους- χρησιμότητας» και «κόστους – κοινωνικού οφέλους». * Ποιοτική αποτίμηση έως 150 λέξεις (συνολικά). | |  |  |  | | --- | --- | --- | |  | Θεσμοί, Δημόσια διοίκηση, διαφάνεια | Κοινωνία & Κοινωνικές ομάδες | | Υποδομή / εξοπλισμός | Χ |  | | Προσλήψεις / κινητικότητα | Χ | Χ | | Ενημέρωση / εκπαίδευση εμπλεκομένων μερών | Χ | Χ |   Θα απαιτηθεί η προμήθεια …. εμβολίων (…. ευρώ), η διάθεση του κατάλληλου ιατρικού και νοσηλευτικού προσωπικού (με ενθάρρυνση και του εθελοντισμού), η ενημέρωση των δικαιούχων και η εκπαίδευση όσων θα διενεργήσουν τους εμβολιασμούς στις ιδιαίτερες συνθήκες εμβολιασμού ατόμων με εθνικές και θρησκευτικές ιδιαιτερότητες. |

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα |
| 20 | Κίνδυνοι αξιολογούμενης ρύθμισης | Ο κίνδυνος αποτελεί μία αβέβαιη παράμετρο μιας ρύθμισης. Γι’ αυτό στο συγκεκριμένο πεδίο έχει σημασία, πέραν της επισήμανσης τυχόν κινδύνων (π.χ. πιθανότητα καθυστέρησης εφαρμογής της ρύθμισης λόγω δικαστικών εμπλοκών), να αναδειχθούν -εάν προβλέπονται- μηχανισμοί ή διαδικασίες για την έγκαιρη αντιμετώπισή /περιορισμό / αποτροπή τους. | * Σημειώνονται με Χ (🗷) μόνο η στήλη ή οι στήλες που αντιστοιχεί/ούν στον συγκεκριμένο κίνδυνο ανάλογα με τη θεματική στην οποία αφορά. * Μόνο για τα σημεία εκείνα που επιλέχθηκαν, ακολουθεί ειδικό πλαίσιο σύντομου σχολιασμού για μία ποιοτική αποτίμηση του κινδύνου και του τρόπου αντιμετώπισής του. * Ποιοτική αποτίμηση έως 150 λέξεις (συνολικά). | |  |  | | --- | --- | |  | Κοινωνία και κοινωνικές ομάδες | | Διαπίστωση συνεπειών κινδύνων στους στόχους | Χ |   Το ενδεχόμενο απροθυμίας των ανηλίκων για εμβολιασμό (ή των γονέων τους για να παράσχουν την άδεια) για λόγους θρησκευτικούς και άλλους. Θα απαιτηθεί ευρεία ενημέρωση από κατάλληλα εκπαιδευμένο προσωπικό και ενδεχομένως θρησκευτικούς λειτουργούς των θρησκειών τις οποίες πρεσβεύουν όσοι προβάλλουν αντιρρήσεις. |
| 21 | Γνώμες ή πορίσματα αρμόδιων υπηρεσιών και ανεξάρτητων αρχών *(ηλεκτρονική επισύναψη)*.  Ειδική αιτιολογία σε περίπτωση σημαντικής απόκλισης μεταξύ της γνωμοδότησης και της αξιολογούμενης ρύθμισης. | Στο Σύνταγμα, την ενωσιακή και την εθνική νομοθεσία προβλέπονται γνωμοδοτήσεις ορισμένων αρχών επί νομοθετικών ρυθμίσεων αρμοδιότητάς τους. Ενδεικτικά, αναφέρονται η Οικονομική και Κοινωνική Επιτροπή, η Κεντρική Μονάδα Κρατικών Ενισχύσεων, η Επιτροπή Ανταγωνισμού και η Εθνική Επιτροπή για τα Δικαιώματα του Ανθρώπου. Και πέραν των περιπτώσεων στις οποίες υφίσταται σχετική νομική υποχρέωση, η ολοκληρωμένη εκτίμηση των συνεπειών μιας ρύθμισης προϋποθέτει την προηγούμενη γνωμοδότηση υπηρεσιών ή αρχών με εξειδίκευση στο συγκεκριμένο αντικείμενο της προτεινόμενης ρύθμισης. | * Συμπληρώνεται μόνο εάν συντρέχει τέτοια περίπτωση. * Αναφέρονται ποιοι είναι αυτοί οι φορείς. * Επισυνάπτεται η Γνώμη ή το κείμενο απόψεων που υποβλήθηκε. * Αιτιολογείται η τυχόν σημαντική απόκλιση μεταξύ της γνωμοδότησης και της αξιολογούμενης ρύθμισης. * Απάντηση έως 200 λέξεις (συνολικά), όπου συμπεριλαμβάνεται και ειδική τεκμηρίωση στην περίπτωση απόκλισης από την παρασχεθείσα γνώμη. | Γνώμη της Εθνικής Επιτροπής των Δικαιωμάτων του Ανθρώπου ή της Εθνικής Ανεξάρτητης Αρχής Δημοσίων Συμβάσεων. |

Ε. Έκθεση διαβούλευσης

Η συμμετοχή των πολιτών και των κοινωνικών φορέων στη διαδικασία διαβούλευσης για την προετοιμασία σύνταξης μίας νέας ρύθμισης καταγράφεται στην έκθεση δημόσια διαβούλευσης.

Σύμφωνα με την παρ. 4 του άρθρου 61 του ν. 4622/2019 σε συνδυασμό με την περ. ε της παρ. 2 του άρθρου 62 του ίδιου νόμου, στην εν λόγω Έκθεση περιγράφεται η διαδικασία διαβούλευσης που ακολουθήθηκε και «*παρουσιάζονται ομαδοποιημένα τα σχόλια και οι προτάσεις όσων έλαβαν μέρος στη διαβούλευση και τεκμηριώνεται η ενσωμάτωσή τους ή μη στις τελικές διατάξεις*».

Με βάση τα παραπάνω η δομή της Έκθεσης Διαβούλευσης έχει τη μορφή που παρατίθεται στο Υπόδειγμα της Ανάλυσης ως Ενότητα Ε.

Για τη συμπλήρωση των πεδίων 22 και 23 της Ενότητας Ε θα πρέπει απαραιτήτως να ληφθούν υπόψη τα ακόλουθα:

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα[[11]](#footnote-11) |
| 22 | Διαβούλευση κατά τη διάρκεια της νομοπαρασκευαστικής διαδικασίας από την έναρξη κατάρτισης της αξιολογούμενης ρύθμισης μέχρι την υπογραφή από τους συναρμόδιους Υπουργούς  ❒ Συνεργασία με άλλα υπουργεία/υπηρεσίες  ❒ Συνεργασία με κοινωνικούς φορείς / Ανεξάρτητες Αρχές  ❒ Διεθνής διαβούλευση | Περιγράφεται συνοπτικά η διαβούλευση κατά τη νομοπαρασκευαστική διαδικασία και αναφέρονται οι υπηρεσίες και φορείς που μετείχαν σε αυτήν πριν την έναρξη της ηλεκτρονικής δημόσιας διαβούλευσης | * Επιλέγεται με Χ (🗷) το αντίστοιχο εικονίδιο. * Αναφέρονται τα υπουργεία/υπηρεσίες, οι ευρωπαϊκοί και διεθνείς φορείς και οι αντίστοιχοι φορείς άλλων κρατών (εάν συντρέχει τέτοια περίπτωση). * Απάντηση έως 150 λέξεις. | * Σύσταση (αρ. ……) ειδικής νομοπαρασκευαστικής επιτροπής για τη σύνταξη νομοθετικής ρύθμισης ως προς το ζήτημα του ομαλού εφοδιασμού της χώρας. * Έγιναν διαβουλεύσεις με τα εξής Υπουργεία:   1.Υπουργείο Οικονομικών, (συνυπογράφον σε κατ’ εξουσιοδότηση κανονιστικές πράξεις, συμμετοχή στην Επιτροπή Διαχείρισης Σοβαρών Διαταραχών του Εφοδιασμού)  2.Υπουργείο Υποδομών και Μεταφορών (συνυπογράφον σε κατ’ εξουσιοδότηση κανονιστικές πράξεις, συμμετοχή στην Επιτροπή Διαχείρισης Σοβαρών Διαταραχών του Εφοδιασμού)   * Το σχέδιο νόμου υπήρξε αποτέλεσμα μακράς επεξεργασίας στο πλαίσιο λειτουργίας Επιτροπής στην οποία συμμετείχαν εκπρόσωποι των οικονομικών φορέων (διυλιστήρια, ΣΕΕΠΕ) |
| 23 | Σχόλια στο πλαίσιο της διαβούλευσης μέσω της ηλεκτρονικής πλατφόρμας [www.opengov.gr](http://www.opengov.gr) *(ηλεκτρονική επισύναψη της έκθεσης).*  Επί των γενικών αρχών («επί της αρχής») και επί των άρθρων της αξιολογούμενης ρύθμισης. | Παρατίθενται συνοπτικά και ομαδοποιημένα (αν είναι μεγάλος ο αριθμός τους για κάποια ζητήματα) τα σχόλια που έγιναν και ο αριθμός των συμμετασχόντων στη συγκεκριμένη μορφή διαβούλευσης.  Τα σχόλια παρατίθενται ξεχωριστά («επί της αρχής» και επί των άρθρων). | * Αριθμός συμμετασχόντων επί των γενικών αρχών και επί των άρθρων της αξιολογούμενης ρύθμισης. * «Σχόλια που υιοθετήθηκαν»: αναφορά στα άρθρα που οριστικοποιήθηκαν με την αποδοχή σχολίων. * «Σχόλια που δεν υιοθετήθηκαν συμπεριλαμβανομένης επαρκούς αιτιολόγησης»: αναφορά σε σχόλια που δεν έγιναν αποδεκτά και σχετική επεξήγηση. * Απάντηση έως 250 λέξεις. | Η δημόσια διαβούλευση διήρκεσε από … έως …. Στη διαβούλευση συνολικά συμμετείχαν … πολίτες όσον αφορά στις γενικές αρχές και … όσον αφορά στα άρθρα.  Ακολουθεί η συνοπτική παρουσίαση των σχολίων με τη διάκριση μεταξύ υιοθετηθέντων, ληφθέντων υπ’ όψιν και μη υιοθετηθέντων. …… σχόλια επέκριναν την αυξημένη μοριοδότηση των σεμιναρίων και ελήφθησαν υπ’ όψιν κατά την οριστικοποίηση της αντίστοιχης διάταξης. ……… σχόλια ζητούσαν να δοθεί μεγαλύτερη βαρύτητα στη συνέντευξη, αλλά αυτό δεν ήταν δυνατόν να γίνει αποδεκτό γιατί η διαφάνεια επιβάλλει να υπάρχει μία ισορροπία μεταξύ αντικειμενικών κριτηρίων και συνέντευξης. |

Στ. Έκθεση νομιμότητας

Σύμφωνα με το άρθρο 62 παρ. 2 περ. στ του ν. 4622/2019, η έκθεση νομιμότητας εστιάζει στη συνταγματικότητα των διατάξεων και τη συμφωνία τους με το ενωσιακό και διεθνές δίκαιο.

Με βάση την παραπάνω διάταξη η δομή της έκθεσης νομιμότητας έχει τη μορφή που παρατίθεται στο Υπόδειγμα της Ανάλυσης ως Ενότητα ΣΤ.

Για τη συμπλήρωση των πεδίων 24 έως και 28 της Ενότητας ΣΤ θα πρέπει απαραιτήτως να λαμβάνονται υπόψη τα ακόλουθα:

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα[[12]](#footnote-12) |
| 24 | Συναφείς συνταγματικές διατάξεις | Αναφέρονται οι συνταγματικές διατάξεις που άμεσα ή έμμεσα σχετίζονται με το αντικείμενο της προτεινόμενης ρύθμισης. Σκοπός είναι να γίνει μία απλή αναφορά στο συνταγματικό έρεισμα της προτεινόμενης ρύθμισης. | * Παράθεση σχετικών άρθρων του Συντάγματος. | Η προτεινόμενη ρύθμιση σχετίζεται με τα άρθρα 4, 5Α, 9Α, 10, 25, 102, 103 και 104 του Συντάγματος. |
| 25 | Ενωσιακό δίκαιο  ❒ Πρωτογενές ενωσιακό δίκαιο *(συμπεριλαμβανομένου του Χάρτη Θεμελιωδών Δικαιωμάτων της Ε.Ε.)*  ❒ Κανονισμός  ❒ Οδηγία  ❒ Απόφαση | Αναφέρονται οι συναφείς δεσμευτικές πράξεις του δικαίου της Ε.Ε. που διαμορφώνουν το πλαίσιο, εντός του οποίου οφείλει να κινηθεί η αξιολογούμενη ρύθμιση.  Εναπόκειται στην κρίση του συντάκτη της Ανάλυσης το εάν θα αναφέρει και μη δεσμευτικά κείμενα όπως ψηφίσματα κ.λπ. | * Επιλέγεται με Χ (🗷) το αντίστοιχο εικονίδιο. * Απλή παράθεση συναφών διατάξεων του δικαίου της ΕΕ. | * Άρθρα 122 και 194 της Συνθήκης για τη λειτουργία της ΕΕ (ΣΛΕΕ). * Κανονισμός (EE) 2015/478 του Ευρωπαϊκού Κοινοβουλίου και του Συμβουλίου, της 11ης Μαρτίου 2015, περί κοινού καθεστώτος εισαγωγών, ΕΕ L 83, 27.3.2015. * Οδηγία 2010/31/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων, ΕΕ L 153, 18.6.2010, σ. 13. * Σύσταση (EE) 2016/1318 της Επιτροπής, της 29ης Ιουλίου 2016, σχετικά με κατευθυντήριες γραμμές για την προώθηση των κτιρίων με σχεδόν μηδενική κατανάλωση ενέργειας και τις βέλτιστες πρακτικές για να εξασφαλιστεί ότι έως το 2020 όλα τα νέα κτίρια θα είναι κτίρια με σχεδόν μηδενική κατανάλωση ενέργειας, ΕΕ L 208, 2.8.2016, σ. 46). |
| A/A Πεδίου | **Ερώτημα πεδίου** | **Διευκρινίσεις** | **Οδηγίες συμπλήρωσης** | **Ενδεικτικό παράδειγμα** |
| 26 | Συναφείς διατάξεις διεθνών συνθηκών ή συμφωνιών:  ❒ Ευρωπαϊκή Σύμβαση των Δικαιωμάτων του Ανθρώπου  ❒ Διεθνείς συμβάσεις | Αναφέρονται οι συναφείς διατάξεις των εν λόγω διεθνών κειμένων. | * Επιλέγεται με Χ (🗷) το αντίστοιχο εικονίδιο. * Απλή αναφορά σε βιβλιογραφική μορφή για κάθε πηγή. | * Άρθρο 8 της Ευρωπαϊκής Σύμβασης των Δικαιωμάτων του Ανθρώπου. * Άρθρο 4 παρ. 1 περ. (α) της Σύμβασης Πλαίσιο των Ηνωμένων Εθνών για την κλιματική αλλαγή. |
| 27 | Συναφής νομολογία των ανωτάτων και άλλων εθνικών δικαστηρίων, καθώς και αποφάσεις των Ανεξάρτητων Αρχών  ❒ Ανώτατο ή άλλο εθνικό δικαστήριο (αναφέρατε)  ❒ Ανεξάρτητη Αρχή (αναφέρατε) | Αναγράφονται συναφείς δικαστικές αποφάσεις , και αποφάσεις / γνώμες Ανεξάρτητων Αρχών (συνταγματικά ή μη κατοχυρωμένων), εάν αποτέλεσαν την αιτία για την πρόταση της ρύθμισης. | * Επιλέγεται με Χ (🗷) το αντίστοιχο εικονίδιο. * Απλή αναφορά σε βιβλιογραφική μορφή για κάθε πηγή. | * ΑΠ (Ολομέλεια) 9/2017 * ΣτΕ (Γ’ Τμήμα) 407/2010 * ΕΣ (Ολομέλεια) 4/2018 * ΑΣΕΠ (Ολομέλεια) 2/2017 |
| 28 | Συναφής ευρωπαϊκή και διεθνής νομολογία  ❒ Νομολογία Δικαστηρίου ΕΕ  ❒ Νομολογία ΕΔΔΑ  ❒ Άλλα ευρωπαϊκά ή διεθνή δικαστήρια ή διαιτητικά όργανα | Αναγράφονται συναφείς δικαστικές αποφάσεις, εάν αποτέλεσαν την αιτία για την πρόταση της ρύθμισης | * Επιλέγεται με Χ (🗷) το αντίστοιχο εικονίδιο. * Απλή αναφορά σε βιβλιογραφική μορφή για κάθε πηγή. | * Απόφαση του Δικαστηρίου (πρώτο τμήμα) της 5ης Δεκεμβρίου 2019, Ordre des avocats du barreau de Dinant κατά JN. * ΕΔΔΑ Petrescu κατά Πορτογαλίας της 3-12-2019 (αρ. προσφυγής 23190/17). |

Ζ. Πίνακας τροποποιούμενων ή καταργούμενων διατάξεων

Σύμφωνα με την περ. ζ της παρ. 2 του άρθρου 62 του ν. 4622/2019 συντάσσεται πίνακας τροποποιούμενων ή/και καταργούμενων διατάξεων.

Με βάση την ανωτέρω διάταξη η δομή του πίνακα πρέπει να έχει τη μορφή που παρατίθεται στο Υπόδειγμα της Ανάλυσης ως Ενότητα Ζ.

Για τη συμπλήρωση των πεδίων 29 και 30 της Ενότητας Ζ θα πρέπει απαραιτήτως να λαμβάνονται υπόψη τα ακόλουθα:

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα[[13]](#footnote-13) |
| 29 | Τροποποίηση – αντικατάσταση – συμπλήρωση διατάξεων | Αναφέρονται οι διατάξεις των οποίων το περιεχόμενο τροποποιείται/  αντικαθίσταται ή συμπληρώνεται (με την προσθήκη νέου εδαφίου ή παραγράφου) | * Στη δεξιά στήλη («υφιστάμενες διατάξεις») θα παρατεθούν οι διατάξεις των άρθρων που τροποποιούνται / αντικαθίστανται / συμπληρώνονται και στην αντίστοιχη αριστερά («διατάξεις ν/σ») η νέα διατύπωσή τους, σύμφωνα με τα προτεινόμενα άρθρα της αξιολογούμενης ρύθμισης. * Επισημαίνονται με έντονα και πλάγια γράμματα τα σημεία εκείνα στα οποία επέρχονται αλλαγές. | |  |  | | --- | --- | | Διατάξεις αξιολογούμενης ρύθμισης | Υφιστάμενες διατάξεις | | Αν ο Επόπτης Ο.Τ.Α. ακυρώσει την εκλογή του Περιφερειάρχη, το ***ειδικό εκλεκτορικό σώμα της παραγράφου 1*** συνέρχεται εκ νέου για να εκλέξει Περιφερειάρχη την πρώτη Κυριακή μετά την πάροδο τριών ημερών από την περιέλευση της ακυρωτικής απόφασης στην Περιφέρεια και τηρείται η προβλεπόμενη κατά τα ανωτέρω διαδικασία. | Αντικαθίσταται το δεύτερο εδάφιο της παρ. 4 του άρθρου 162 του ν. 3852/2010, η οποία είχε ως εξής:  «Αν ο Επόπτης Ο.Τ.Α. ακυρώσει την εκλογή του περιφερειάρχη, το ***περιφερειακό συμβούλιο*** συνέρχεται πάλι για να εκλέξει περιφερειάρχη την πρώτη Κυριακή μετά πάροδο τριών (3) ημερών από την περιέλευση της ακυρωτικής απόφασης στην περιφέρεια και τηρείται η προβλεπόμενη κατά τα ανωτέρω διαδικασία.» | |
| 30 | Κατάργηση διατάξεων | Αναφέρονται οι διατάξεις που καταργούνται, χωρίς να αντικαθίστανται από άλλες. | Για κάθε μία από τις διατάξεις της αξιολογούμενης ρύθμισης γράψτε στην αριστερή στήλη τις διατάξεις που προβλέπουν κατάργηση και στη δεξιά στήλη τις καταργούμενες διατάξεις. | |  |  | | --- | --- | | Διατάξεις αξιολογούμενης ρύθμισης που προβλέπουν κατάργηση | Καταργούμενες διατάξεις | | Άρθρο … παρ. ….…. | Πρώτο εδάφιο της περ. α’ της παρ. 3 του άρθρου 242 του ν. 3852/2010, η οποία είχε ως εξής:  «Ο διορισμός του γίνεται κατόπιν επιλογής, στο πλαίσιο σχετικής δημόσιας προκήρυξης.» | |

Η. Έκθεση εφαρμογής της ρύθμισης

Σύμφωνα με την περ. η της παρ. 2 του άρθρου 62 του ν. 4622/2019, η έκθεση εφαρμογής της ρύθμισης περιλαμβάνει τον σαφή προσδιορισμό των οργάνων της διοίκησης που είναι αρμόδια για την εφαρμογή της προτεινόμενης ρύθμισης, καθώς και το χρονοδιάγραμμα έκδοσης των προβλεπόμενων κατ’ εξουσιοδότηση κανονιστικών πράξεων και τήρησης των εν γένει προθεσμιών που θέτει ο νόμος.

Με βάση την παραπάνω διάταξη, η δομή της έκθεσης εφαρμογής της ρύθμισης έχει τη μορφή που παρατίθεται στο Υπόδειγμα της Ανάλυσης ως Ενότητα Η.

Για τη συμπλήρωση των πεδίων 31 έως και 40 της Ενότητας Η θα πρέπει απαραιτήτως να λαμβάνονται υπόψη τα ακόλουθα:

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα[[14]](#footnote-14) |
| 31 | Συναρμοδιότητα Υπουργείων / υπηρεσιών / φορέων | Αναφέρονται οι διατάξεις που θεσπίζουν συναρμοδιότητα Υπουργείων / υπηρεσιών / φορέων.  Στόχος είναι να διαπιστωθεί εάν πράγματι υπάρχει λόγος καθιέρωσης συναρμοδιότητας ή αυτή μπορεί να αποφευχθεί. | * Συμπληρώνονται οι αντίστοιχες στήλες με τα ακόλουθα στοιχεία: * Σχετική διάταξη σχεδίου νόμου (απλή αναφορά αριθμού διάταξης). * Συναρμόδια Υπουργεία – Συναρμόδιες υπηρεσίες / φορείς (απλή αναφορά). * Αντικείμενο συναρμοδιότητας (σύντομη εξήγηση έως 50 λέξεις). * Στη στήλη «αντικείμενο συναρμοδιότητας» τεκμηριώνεται η ανάγκη ύπαρξης συναρμοδιότητας εάν αυτή δεν είναι προφανής (π.χ. δεν χρήζει τεκμηρίωσης η συναρμοδιότητα του Υπουργείου Οικονομικών σε περίπτωση που προκαλείται δαπάνη ή έσοδο). | |  |  |  | | --- | --- | --- | | Σχετική διάταξη αξιολογούμενης ρύθμισης | Συναρμόδια Υπουργεία – Συναρμόδιες υπηρεσίες / φορείς | Αντικείμενο συναρμοδιότητας | | Άρθρο 8 παρ. 7 εδ. γ του ν.4647/2019 | Υγείας, Οικονομικών και Εσωτερικών | Καθορισμός κριτηρίων και μοριοδότησης προσωπικού που προσλαμβάνεται στον Εθνικό Οργανισμό Δημόσιας Υγείας (ΕΟΔΥ) με σύμβαση ορισμένου χρόνου μέσω κοινής υπουργικής απόφασης | |
| 32 | Έκδοση κανονιστικών πράξεων και εγκυκλίων | Αναφέρονται τα προεδρικά διατάγματα, οι υπουργικές αποφάσεις, οι λοιπές κανονιστικές πράξεις και οι τυχόν ερμηνευτικές εγκύκλιοι που πρέπει να εκδοθούν και το εκτιμώμενο χρονοδιάγραμμα έκδοσής τους | * Συμπληρώνονται οι αντίστοιχες στήλες με τα ακόλουθα στοιχεία: * Εξουσιοδοτική διάταξη σχεδίου νόμου (απλή αναφορά αριθμού διάταξης). * Είδος πράξης. * Αρμόδιο Υπουργείο ή υπηρεσία (απλή αναφορά). * Αντικείμενο της αξιολογούμενης ρύθμισης (σύντομη εξήγηση έως 50 λέξεις). * Χρονοδιάγραμμα (απαιτείται να επισημαίνεται εάν πρόκειται για αποκλειστική ή ενδεικτική προθεσμία εφόσον προκύπτει στο σχέδιο νόμου). | * 1η στήλη: Άρθρο 11 παρ. 3 * 2η στήλη: Υπουργική απόφαση * 3η στήλη: Υπ. Εργασίας & Κοινωνικών Υποθέσεων * 4η στήλη: Πρόβλεψη για τη χορήγηση ειδικής άδειας σε ιδιωτικούς υπαλλήλους για την άσκηση του εκλογικού δικαιώματος * 5η στήλη: Ένα μήνα πριν από την ημερομηνία διεξαγωγής δημοτικών και περιφερειακών εκλογών |

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα[[15]](#footnote-15) |
| 33 | Ποιες διατάξεις της αξιολογούμενης ρύθμισης προβλέπουν τη σύσταση νέου νομικού προσώπου, ανώνυμης εταιρίας ή δημόσιας υπηρεσίας | Απλή αναφορά των σχετικών άρθρων της αξιολογούμενης ρύθμισης και συνοπτική περιγραφή της φύσης και του αντικειμένου του νέου οργάνου. | * Απάντηση έως 100 λέξεις. | Το άρθρο 20 συστήνει Ειδική Υπηρεσία Διαχείρισης και Εφαρμογής Τομέα Τεχνολογιών Πληροφορικής και Επικοινωνιών (ΕΥΔΕ-ΤΠΕ), η οποία υπάγεται απευθείας στον Υπουργό και ορίζεται η οργανωτική της δομή. Η ειδική αυτή υπηρεσία μπορεί, με κοινή απόφαση του Υπουργού Ανάπτυξης και Επενδύσεων και του Υπουργού Ψηφιακής Διακυβέρνησης, να αναλαμβάνει τη διαχείριση μέρους τομεακού Ε.Π. ή συγκεκριμένα καθήκοντα της Διαχειριστικής Αρχής του εν λόγω Ε.Π. όσον αφορά σε δράσεις ΤΠΕ πέραν των αρμοδιοτήτων που προβλέπονται στο άρθρο 17 του ν. 4314/2014 |
| 34 | Γιατί προτείνεται η σύσταση αυτού του νέου οργάνου και δεν επαρκούν οι υφιστάμενες διοικητικές δομές για να επιτευχθεί ο στόχος της αξιολογούμενης ρύθμισης; | Δεδομένης της συχνότητας με την οποία συστήνονται νέα όργανα κάθε μορφής και των αλληλοεπικαλύψεων που συχνά παρατηρούνται, θα πρέπει να τεκμηριωθεί η σχετική ανάγκη και να αναδειχθεί ο σχεδιασμός για την έγκαιρη και αποτελεσματική σύσταση και λειτουργία τους.  Θα πρέπει να καταγραφεί, μεταξύ άλλων, ποιος φορέας ή υπηρεσία ασκεί μέχρι σήμερα τις αρμοδιότητες του νέου οργάνου και να εξηγηθεί γιατί η αποτελεσματικότητά του χρήζει βελτίωσης και πώς αυτή επιτυγχάνεται με τη νέα δομή. | * Απάντηση έως 100 λέξεις. | Η σύσταση ενός τέτοιου εξειδικευμένου οργάνου θα επιτρέψει την ταχεία και αποτελεσματική διαχείριση ειδικών θεμάτων στο πλαίσιο Επιχειρησιακών Προγραμμάτων στον χώρο των Τεχνολογιών Πληροφορικής και Επικοινωνιών (ΤΠΕ). Ο όγκος εργασίας των Διαχειριστικών Αρχών, αλλά και η εξειδίκευση που απαιτούν οι ΤΠΕ αρκετές φορές δεν επιτρέπουν την επίτευξη των επιθυμητών αποτελεσμάτων. |

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα |
| 35 | Χρόνος έναρξης λειτουργίας του νέου οργάνου | Θα πρέπει να αναφερθεί ο προβλεπόμενος από τη σχετική διάταξη χρόνος έναρξης λειτουργίας του νέου οργάνου και, εάν δεν προβλέπεται, ο εκτιμώμενος χρόνος έναρξης. | * Απάντηση έως 50 λέξεις. | Σύμφωνα με το άρθρο …. παρ. … το εν λόγω όργανο θα πρέπει να αρχίσει να λειτουργεί εντός τριών μηνών από την έναρξη ισχύος της ρύθμισης. |
| 36 | Έχει γίνει η σχετική οικονομοτεχνική μελέτη αναφορικά με τη σύσταση του νέου οργάνου;  ΝΑΙ ❒ ΟΧΙ ❒  Εάν ΝΑΙ, να επισυναφθεί ηλεκτρονικά. | Η σύνταξη σχετικής μελέτης είναι κρίσιμη, καθώς η σύσταση κάθε νέου νομικού προσώπου προϋποθέτει ολοκληρωμένη εκτίμηση των απαιτούμενων οικονομικών και ανθρώπινων πόρων, ανεύρεση εγκαταστάσεων, προμήθεια εξοπλισμού κ.λπ. | * Επιλέγεται με Χ (🗷) το αντίστοιχο εικονίδιο (ναι ή όχι ). * Εάν η απάντηση είναι θετική, να επισυναφθεί η μελέτη. | Επισυνάπτεται η από ….. μελέτη που συνέταξε (υπηρεσία/φορέας/εταιρία/εμπειρογνώμονας) |
| 37 | Επωνυμία ή ονομασία και νομική μορφή | Στοιχεία και μορφή του νέου οργάνου | * Απλή αναγραφή επωνυμίας και νομικής μορφής. * Εάν υπάρχουν και ειδικές διατάξεις για το καθεστώς του, απαιτείται σχετική αναφορά. * Απάντηση έως 80 λέξεις. | * Ελληνική Εταιρεία Επενδύσεων και Εξωτερικού Εμπορίου Α.Ε. * Σύμφωνα με το άρθρο …. παρ. …., η εταιρία λειτουργεί κατ' εξαίρεση και εκτός του πεδίου εφαρμογής του συνόλου των διατάξεων, που διέπουν φορείς του δημοσίου, του ευρύτερου δημοσίου τομέα και της Γενικής Κυβέρνησης (όπως ενδεικτικά οι ν.4354/2015, 4336/2015, 4369/2016 και, στο σκέλος που αφορά εθνική νομοθεσία. ο ν. 4412/2016), σύμφωνα πάντα με την ευρωπαϊκή νομοθεσία και τις κοινές αξίες που περιλαμβάνονται σε αυτήν. Ταυτόχρονα, διατηρούνται σε ισχύ διατάξεις που έχουν, με ρητή αναφορά, νομοθετηθεί για να καλύψουν ειδικά θέματα της εταιρείας στο παρελθόν (όπως ενδεικτικά οι διατάξεις του άρθρου 110 του ν. 4314/2014 και του άρθρου 54 παρ. 1 του ν. 4403/2016). |

|  |  |  |  |  |
| --- | --- | --- | --- | --- |
| A/A Πεδίου | Ερώτημα πεδίου | Διευκρινίσεις | Οδηγίες συμπλήρωσης | Ενδεικτικό παράδειγμα |
| 38 | Χώρος λειτουργίας του νέου οργάνου | Αναφέρονται οι κτιριακές υποδομές στις οποίες θα λειτουργεί το νέο νομικό πρόσωπο.  Εάν δεν έχουν προβλεφθεί, να αναγραφεί ο τρόπος που θα βρεθούν και ο χώρος προσωρινής στέγασης. | * Απάντηση έως 100 λέξεις. | Θα αναζητηθεί κατάλληλος χώρος από την Εταιρία Ακινήτων του Δημοσίου. Μέχρι τότε, θα λειτουργεί σε χώρους που θα παραχωρηθούν από το Υπουργείο …… στην Αθήνα, οδός ……, αρ. …… |
| 39 | Διασφάλιση επαρκούς υλικοτεχνικού & ηλεκτρονικού εξοπλισμού | Περιγράφεται ο τρόπος με τον οποίο το νέο όργανο θα εξασφαλίσει τον αναγκαίο εξοπλισμό. | * Απάντηση έως 100 λέξεις. | Σε πρώτη φάση θα διατεθεί εξοπλισμός γραφείων και ηλεκτρονικός από το Υπουργείο ……… Παράλληλα, θα ξεκινήσουν διαδικασίες προμήθειας νέου εξοπλισμού που εκτιμάται ότι θα κοστίσουν ……. ευρώ και θα ολοκληρωθούν σε ……………. |
| 40 | Τρόπος στελέχωσης του νέου οργάνου | Αναγράφεται ο τρόπος με τον οποίο θα στελεχωθεί το νέο όργανο:  ορισμός μελών διοίκησης, προσλήψεις προσωπικού, μετατάξεις και αποσπάσεις.  Σε περίπτωση που η διαδικασία στελέχωσης αποτελεί παρέκκλιση, αιτιολογείται ειδικά και εξετάζεται τυχόν συναρμοδιότητα. | * Απάντηση έως 200 λέξεις. | Το Διοικητικό Συμβούλιο αποτελείται από τον Πρόεδρο και … μέλη που διορίζονται με απόφαση του Υπουργού ….………… (βλ. σχετικά άρθρα ………). Προβλέπονται … θέσεις επιστημονικού προσωπικού, …. θέσεις διοικητικού προσωπικού και … θέσεις … τεχνικού προσωπικού. Σε πρώτη φάση θα καλυφθεί ο απολύτως αναγκαίος αριθμός θέσεων με αποσπάσεις και παράλληλα θα δρομολογηθούν προσλήψεις μέσω ΑΣΕΠ (βλ. σχετικά άρθρα ………). |

**Β’ Μέρος: Υπόδειγμα της «Ανάλυσης Συνεπειών Ρύθμισης»**

**Αναλυση Συνεπειων Ρυθμισησ**

**ΤΙΤΛΟΣ ΑΞΙΟΛΟΓΟΥΜΕΝΗΣ ΡΥΘΜΙΣΗΣ**

**Επισπεύδον Υπουργείο**

**………………………………………………………………………………………………**

**Στοιχεία επικοινωνίας: ………………………………………………………..…………………**

*Επιλέξατε από τον παρακάτω κατάλογο τον τομέα ή τους τομείς νομοθέτησης*

*στους οποίους αφορούν οι βασικές διατάξεις της αξιολογούμενης ρύθμισης:*

|  |  |
| --- | --- |
| **ΤΟΜΕΙΣ ΝΟΜΟΘΕΤΗΣΗΣ** | (Χ) |
| **ΕΚΠΑΙΔΕΥΣΗ - ΠΟΛΙΤΙΣΜΟΣ**[[16]](#footnote-16) |  |
|  |  |
| **ΕΘΝΙΚΗ ΑΜΥΝΑ – ΕΞΩΤΕΡΙΚΗ ΠΟΛΙΤΙΚΗ**[[17]](#footnote-17) |  |
|  |  |
| **ΟΙΚΟΝΟΜΙΚΗ / ΔΗΜΟΣΙΟΝΟΜΙΚΗ / ΦΟΡΟΛΟΓΙΚΗ ΠΟΛΙΤΙΚΗ**[[18]](#footnote-18) |  |
|  |  |
| **ΚΟΙΝΩΝΙΚΗ ΠΟΛΙΤΙΚΗ**[[19]](#footnote-19) |  |
|  |  |
| **ΔΗΜΟΣΙΑ ΔΙΟΙΚΗΣΗ – ΔΗΜΟΣΙΑ ΤΑΞΗ – ΔΙΚΑΙΟΣΥΝΗ**[[20]](#footnote-20) |  |
|  |  |
| **ΑΝΑΠΤΥΞΗ – ΕΠΕΝΔΥΤΙΚΗ ΔΡΑΣΤΗΡΙΟΤΗΤΑ**[[21]](#footnote-21) |  |

Α. Αιτιολογική έκθεση

|  |
| --- |
| Η «ταυτότητα» της αξιολογούμενης ρύθμισης |
| 1. | Ποιο ζήτημα αντιμετωπίζει η αξιολογούμενη ρύθμιση; |
|  |  |
| 2. | Γιατί αποτελεί πρόβλημα; |
|  |  |
| 3. | Ποιους φορείς ή πληθυσμιακές ομάδες αφορά; |
|  |  |

|  |  |
| --- | --- |
| Η αναγκαιότητα της αξιολογούμενης ρύθμισης | |
| 4. | Το εν λόγω ζήτημα έχει αντιμετωπιστεί με νομοθετική ρύθμιση στο παρελθόν;  ΝΑΙ ❒ ΟΧΙ ❒  Εάν ΝΑΙ, ποιο είναι το ισχύον νομικό πλαίσιο που ρυθμίζει το ζήτημα; | |
|  |  | |
| 5. | Γιατί δεν είναι δυνατό να αντιμετωπιστεί στο πλαίσιο της υφιστάμενης νομοθεσίας | |
| i) με αλλαγή προεδρικού διατάγματος, υπουργικής απόφασης ή άλλης κανονιστικής πράξης; |  |
| ii) με αλλαγή διοικητικής πρακτικής συμπεριλαμβανομένης της δυνατότητας νέας ερμηνευτικής προσέγγισης της υφιστάμενης νομοθεσίας; |  |
| iii) με διάθεση περισσότερων ανθρώπινων και υλικών πόρων; |  |

|  |  |
| --- | --- |
| Συναφείς πρακτικές | |
| 6. | Έχετε λάβει υπόψη συναφείς πρακτικές; ΝΑΙ ❒ ΟΧΙ ❒  Εάν ΝΑΙ, αναφέρατε συγκεκριμένα: | |
| i) σε άλλη/ες χώρα/ες της Ε.Ε. ή του ΟΟΣΑ: |  |
| ii) σε όργανα της Ε.Ε.: |  |
| iii) σε διεθνείς οργανισμούς: |  |

|  |  |
| --- | --- |
| Στόχοι αξιολογούμενης ρύθμισης | |
| 7. | Σημειώστε ποιοι από τους στόχους βιώσιμης ανάπτυξης των Ηνωμένων Εθνών επιδιώκονται με την αξιολογούμενη ρύθμιση | |
|  | ❒ ❒ ❒ ❒ ❒    ❒ ❒ ❒ ❒ ❒    ❒ ❒ ❒ ❒ ❒    ❒ ❒ | |
| 8. | Ποιοι είναι οι στόχοι της αξιολογούμενης ρύθμισης; | |
| i) βραχυπρόθεσμοι: |  |
| ii) μακροπρόθεσμοι: |  |

|  |  |
| --- | --- |
| 9. | Ειδικότεροι στόχοι ανάλογα με τον τομέα νομοθέτησης[[22]](#footnote-22) |

* *Εκπαίδευση - Πολιτισμός:*





* *Εθνική άμυνα - Εξωτερική πολιτική:*

Λόγω της ιδιάζουσας φύσης των τομέων αυτών πολιτικής, επαφίεται στην κρίση του επισπεύδοντος υπουργείου, ανάλογα με το συγκεκριμένο αντικείμενο κάθε ρύθμισης, το εάν θα ενσωματώνονται δείκτες στην Ανάλυση.

* *Οικονομική / Δημοσιονομική / Φορολογική πολιτική:*





* *Κοινωνική πολιτική:*















* *Δημόσια Διοίκηση – Δημόσια τάξη – Δικαιοσύνη:*







* *Ανάπτυξη – Επενδυτική δραστηριότητα:*







|  |  |
| --- | --- |
| Ψηφιακή διακυβέρνηση | |
| 10. | Σε περίπτωση που προβλέπεται η χρήση πληροφοριακού συστήματος, ποια θα είναι η συμβολή αυτού στην επίτευξη των στόχων της αξιολογούμενης ρύθμισης: ΑΜΕΣΗ ❒ ή/και ΕΜΜΕΣΗ ❒ | |
| i) Εάν είναι άμεση, εξηγήστε: |  |
| ii) Εάν είναι έμμεση, εξηγήστε: |  |
| 11. | Το προβλεπόμενο πληροφοριακό σύστημα είναι συμβατό με την εκάστοτε ψηφιακή στρατηγική της χώρας (Βίβλος Ψηφιακού Μετασχηματισμού);  ΝΑΙ ❒ ΟΧΙ ❒ | |
| Εξηγήστε: |  |
| 12. | Διασφαλίζεται η διαλειτουργικότητα του εν λόγω πληροφοριακού συστήματος με άλλα υφιστάμενα συστήματα; ΝΑΙ ❒ ΟΧΙ ❒ | |
| Αναφέρατε ποια είναι αυτά τα συστήματα: |  |
| 13. | Έχει προηγηθεί μελέτη βιωσιμότητας του προβλεπόμενου πληροφοριακού συστήματος; ΝΑΙ ❒ ΟΧΙ ❒ | |
| Εξηγήστε: |  |

|  |  |
| --- | --- |
| Κατ’ άρθρο ανάλυση αξιολογούμενης ρύθμισης | |
| 14. | Σύνοψη στόχων κάθε άρθρου | |
| *Άρθρο* | *Στόχος* |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Β. Έκθεση του άρθρου 75 παρ. 1 και 2 του Συντάγματος

**ΕΚΘΕΣΗ  
Γενικού Λογιστηρίου του Κράτους**

*(άρθρο 75 παρ. 1 ή 2 του Συντάγματος)*

***στο σχέδιο νόμου του Υπουργείου …….….. «……………………………………….………………….»***

***ή επί τροπολογίας στο σχέδιο νόμου του Υπουργείου …….. «……………………………….»***

|  |  |
| --- | --- |
| 15. | Συνοπτική ανάλυση των άρθρων της αξιολογούμενης ρύθμισης |

Με τις διατάξεις του υπόψη νομοσχεδίου (ή τροπολογίας στο σχέδιο νόμου) ρυθμίζονται θέματα αρμοδιότητας του Υπουργείου ……………………………………………………

|  |  |
| --- | --- |
| 16. | Οικονομικά αποτελέσματα επί του Κρατικού Προϋπολογισμού ή/και επί του προϋπολογισμού του/των αρμόδιου/ων φορέα/ων |

Από τις προτεινόμενες διατάξεις προκαλούνται τα ακόλουθα οικονομικά αποτελέσματα:

* Επί του Κρατικού Προϋπολογισμού
* Επί του Προϋπολογισμού του/των αρμόδιου/ων φορέα/ων

Αθήνα, ……………….20….

Ο/ Η Γενικ…. Διευθυντ……

Γ. Έκθεση του άρθρου 75 παρ. 3 του Συντάγματος

**ΕΙΔΙΚΗ ΕΚΘΕΣΗ**

(άρθρο 75 παρ. 3 του Συντάγματος)

***στο σχέδιο νόμου του Υπουργείου …….….. «……………………………………….………………….»***

***ή επί τροπολογίας στο σχέδιο νόμου του Υπουργείου …….. «……………………………….»***

|  |  |
| --- | --- |
| 17. | Οικονομικά αποτελέσματα |

Από τις διατάξεις του προτεινόμενου σχεδίου νόμου (ή της προτεινόμενης τροπολογίας) προκαλούνται τα ακόλουθα οικονομικά αποτελέσματα:

Αθήνα, ………………….20….

ΟΙ ΥΠΟΥΡΓΟΙ

Δ. Έκθεση γενικών συνεπειών

|  |  |
| --- | --- |
| 18. | Οφέλη αξιολογούμενης ρύθμισης |



Σχολιασμός / ποιοτική αποτίμηση:

|  |  |
| --- | --- |
| 19. | Κόστος αξιολογούμενης ρύθμισης |



Σχολιασμός / ποιοτική αποτίμηση:

|  |  |
| --- | --- |
| 20. | Κίνδυνοι αξιολογούμενης ρύθμισης |



Σχολιασμός / ποιοτική αποτίμηση:

|  |  |
| --- | --- |
| 21. | Γνώμες ή πορίσματα αρμόδιων υπηρεσιών και ανεξάρτητων αρχών *(ηλεκτρονική επισύναψη).*  Ειδική αιτιολογία σε περίπτωση σημαντικής απόκλισης μεταξύ της γνωμοδότησης και της αξιολογούμενης ρύθμισης. |
|  |  |

Ε. Έκθεση διαβούλευσης

|  |  |  |  |
| --- | --- | --- | --- |
| 22. | | Διαβούλευση κατά τη διάρκεια της νομοπαρασκευαστικής διαδικασίας από την έναρξη κατάρτισης της αξιολογούμενης ρύθμισης μέχρι την υπογραφή από τους συναρμόδιους Υπουργούς | |
| ❒ | Συνεργασία με άλλα υπουργεία / υπηρεσίες |  |
| ❒ | Συνεργασία με κοινωνικούς φορείς / Ανεξάρτητες Αρχές |  |
| ❒ | Διεθνής διαβούλευση |  |

|  |  |  |  |
| --- | --- | --- | --- |
| 23. | Σχόλια στο πλαίσιο της διαβούλευσης μέσω της ηλεκτρονικής πλατφόρμας [www.opengov.gr](http://www.opengov.gr) *(ηλεκτρονική επισύναψη της έκθεσης)* | | |
| Επί των γενικών αρχών («επί της αρχής») της αξιολογούμενης ρύθμισης | Αριθμός συμμετασχόντων |  |
| Σχόλια που υιοθετήθηκαν |  |
| Σχόλια που δεν υιοθετήθηκαν (συμπεριλαμβανομένης επαρκούς αιτιολόγησης) |  |
| Επί των άρθρων της αξιολογούμενης ρύθμισης | Αριθμός συμμετασχόντων |  |
| Σχόλια που υιοθετήθηκαν |  |
| Σχόλια που δεν υιοθετήθηκαν (συμπεριλαμβανομένης επαρκούς αιτιολόγησης) |  |

Στ. Έκθεση νομιμότητας

|  |  |  |  |
| --- | --- | --- | --- |
| 24. | | Συναφείς συνταγματικές διατάξεις | |
|  | |  | |
| 25. | | Ενωσιακό δίκαιο | |
| ❒ | Πρωτογενές ενωσιακό δίκαιο *(συμπεριλαμβανομένου του Χάρτη Θεμελιωδών Δικαιωμάτων)* |  |
| ❒ | Κανονισμός |  |
| ❒ | Οδηγία |  |
| ❒ | Απόφαση |  |
| 26. | | Συναφείς διατάξεις διεθνών συνθηκών ή συμφωνιών | |
| ❒ | Ευρωπαϊκή Σύμβαση των Δικαιωμάτων του Ανθρώπου |  |
| ❒ | Διεθνείς συμβάσεις |  |

|  |  |  |  |
| --- | --- | --- | --- |
| 27. | | Συναφής νομολογία των ανωτάτων και άλλων εθνικών δικαστηρίων, καθώς και αποφάσεις των Ανεξάρτητων Αρχών | |
|  |  | *Στοιχεία & βασικό περιεχόμενο απόφασης* |
| ❒ | Ανώτατο ή άλλο εθνικό δικαστήριο (αναφέρατε) |  |
| ❒ | Ανεξάρτητη Αρχή (αναφέρατε) |  |
| 28. | | Συναφής ευρωπαϊκή και διεθνής νομολογία | |
|  |  | *Στοιχεία & βασικό περιεχόμενο απόφασης* |
| ❒ | Νομολογία Δικαστηρίου Ε.Ε. |  |
| ❒ | Νομολογία Ευρωπαϊκού Δικαστηρίου Δικαιωμάτων του Ανθρώπου |  |
| ❒ | Άλλα ευρωπαϊκά ή διεθνή δικαστήρια ή διαιτητικά όργανα |  |

Ζ. Πίνακας τροποποιούμενων ή καταργούμενων διατάξεων

|  |  |  |
| --- | --- | --- |
| 29. | Τροποποίηση – αντικατάσταση – συμπλήρωση διατάξεων | |
| *Διατάξεις αξιολογούμενης ρύθμισης* | *Υφιστάμενες διατάξεις* |
|  |  |
|  |  |
|  |  |
|  |  |
|  |  |
| 30. | Κατάργηση διατάξεων | |
| *Διατάξεις αξιολογούμενης ρύθμισης που προβλέπουν κατάργηση* | *Καταργούμενες διατάξεις* |
|  |  |
|  |  |
|  |  |
|  |  |
|  |  |

Η. Έκθεση εφαρμογής της ρύθμισης

|  |  |  |  |  |  |  |  |
| --- | --- | --- | --- | --- | --- | --- | --- |
| 31. | Συναρμοδιότητα Υπουργείων / υπηρεσιών / φορέων | | | | | | |
| Σχετική διάταξη αξιολογούμενης ρύθμισης | Συναρμόδια Υπουργεία –  Συναρμόδιες υπηρεσίες / φορείς | | | | Αντικείμενο συναρμοδιότητας | |
|  |  | | | |  | |
|  |  | | | |  | |
|  |  | | | |  | |
|  |  | | | |  | |
|  |  | | | |  | |
| 32. | Έκδοση κανονιστικών πράξεων και εγκυκλίων | | | | | | |
| Εξουσιοδοτική διάταξη | | Είδος πράξης | Αρμόδιο ή επισπεύδον Υπουργείο ή υπηρεσία | Αντικείμενο | | Χρονοδιάγραμμα *(ενδεικτική ή αποκλειστική προθεσμία)* |
|  | |  |  |  | |  |
|  | |  |  |  | |  |
|  | |  |  |  | |  |
|  | |  |  |  | |  |

|  |
| --- |
| Ανάγκη σύστασης νέου νομικού προσώπου, ανώνυμης εταιρίας ή δημόσιας υπηρεσίας |
| 33. | Ποιες διατάξεις της αξιολογούμενης ρύθμισης προβλέπουν τη σύσταση νέου νομικού προσώπου, ανώνυμης εταιρίας ή δημόσιας υπηρεσίας; |
|  |  |
| 34. | Γιατί προτείνεται η σύσταση αυτού του νέου οργάνου και δεν επαρκούν οι υφιστάμενες διοικητικές δομές για να επιτευχθεί ο στόχος της αξιολογούμενης ρύθμισης; |
|  |  |
| 35. | Χρόνος έναρξης λειτουργίας του νέου οργάνου |
|  |  |
| 36. | Έχει γίνει η σχετική οικονομοτεχνική μελέτη αναφορικά με τη σύσταση του νέου οργάνου; ΝΑΙ ❒ ΟΧΙ ❒  Εάν ΝΑΙ, να επισυναφθεί ηλεκτρονικά. |
|  |  |
| Στοιχεία νέου νομικού προσώπου, ανώνυμης εταιρίας ή δημόσιας υπηρεσίας |
| 37. | Επωνυμία ή ονομασία και νομική μορφή |
|  |  |
| 38. | Χώρος λειτουργίας του νέου οργάνου |
|  |  |
| 39. | Διασφάλιση επαρκούς υλικοτεχνικού & ηλεκτρονικού εξοπλισμού |
|  |  |
| 40. | Τρόπος στελέχωσης του νέου οργάνου |
|  |  |

1. Σημειώνεται ότι υπάρχουν πολλοί τρόποι να οριοθετήσει κανείς τους Τομείς Νομοθέτησης. Για τις ανάγκες του παρόντος, οι Τομείς διαρθρώθηκαν σε αντιστοίχιση με τις έξι διαρκείς κοινοβουλευτικές επιτροπές που προβλέπονται από τον ισχύοντα Κανονισμό της Βουλής. [↑](#footnote-ref-1)
2. Τα παραδείγματα στα πεδία 1-3 αφορούν -ενδεικτικά- σε ζητήματα διαφάνειας στον δημόσιο τομέα και σχετίζονται με τη σύσταση της Ενιαίας Αρχής Διαφάνειας. [↑](#footnote-ref-2)
3. Τα παραδείγματα των πεδίων 4-6 αφορούν -ενδεικτικά- σε ζητήματα της ιδιωτικής ασφάλισης. [↑](#footnote-ref-3)
4. Τα παραδείγματα των πεδίων 7-8 αφορούν -ενδεικτικά- σε ζητήματα εφοδιασμού της χώρας με πετρέλαιο. [↑](#footnote-ref-4)
5. Τα παράδειγμα του πεδίου 9 αφορά -ενδεικτικά- σε ζητήματα οικονομικής / δημοσιονομικής πολιτικής. [↑](#footnote-ref-5)
6. Τα παραδείγματα των πεδίων 10-13 αφορούν -ενδεικτικά- σε ζητήματα ψηφιακής διακυβέρνησης. [↑](#footnote-ref-6)
7. Το παράδειγμα του πεδίου 14 αφορά -ενδεικτικά- σε ένα υποθετικό σενάριο τροποποίησης του θεσμικού πλαισίου σχετικά με την επιλογή Προϊσταμένων Γενικών Διευθύνσεων, Διευθύνσεων και Τμημάτων στο δημόσιο. [↑](#footnote-ref-7)
8. Βλ. και τα άρθρα 85 παρ. 5 και 88 παρ. 5 του Κανονισμού της Βουλής. [↑](#footnote-ref-8)
9. Βλ. και τα άρθρα 85 παρ. 5 και 88 παρ. 5 του Κανονισμού της Βουλής. [↑](#footnote-ref-9)
10. Τα πεδία 18-21 αφορούν -ενδεικτικά- σε ρύθμιση για τον υποχρεωτικό εμβολιασμό ανηλίκων προσφύγων. [↑](#footnote-ref-10)
11. Το παράδειγμα του πεδίου 22 αφορά -ενδεικτικά- σε ρύθμιση για τον ομαλό εφοδιασμό της χώρας με καύσιμα (βλ. και ανωτέρω πεδία 7 & 8) και το παράδειγμα του πεδίου 23 αφορά -ενδεικτικά- στην επιλογή Προϊσταμένων Γενικών Διευθύνσεων, Διευθύνσεων και Τμημάτων (βλ. και ανωτέρω πεδίο 14). [↑](#footnote-ref-11)
12. Τα παραδείγματα των πεδίων 24-28 αφορούν σε διάφορους τομείς νομοθέτησης και παρατίθενται ενδεικτικά μόνο για τις ανάγκες ενός ενιαίου τρόπου παραπομπής σε νομοθετικές και νομολογιακές πηγές. [↑](#footnote-ref-12)
13. Τα παραδείγματα των πεδίων 29-30 αφορούν -ενδεικτικά- σε θέματα τοπικής αυτοδιοίκησης. [↑](#footnote-ref-13)
14. Τα παραδείγματα των πεδίων 31 & 32 είναι ενδεικτικά και αφορούν σε διαφορετικούς τομείς νομοθέτησης. [↑](#footnote-ref-14)
15. Τα παραδείγματα των πεδίων 33-40 αφορούν -ενδεικτικά- σε θέματα ψηφιακής διακυβέρνησης και επιχειρησιακών προγραμμάτων. [↑](#footnote-ref-15)
16. Τομέας νομοθέτησης επί θεμάτων Υπουργείου Παιδείας & Θρησκευμάτων και Υπουργείου Πολιτισμού & Αθλητισμού. [↑](#footnote-ref-16)
17. Τομέας νομοθέτησης επί θεμάτων Υπουργείου Εθνικής Άμυνας και Υπουργείου Εξωτερικών. [↑](#footnote-ref-17)
18. Τομέας νομοθέτησης επί θεμάτων Υπουργείου Οικονομικών. [↑](#footnote-ref-18)
19. Τομέας νομοθέτησης επί θεμάτων Υπουργείου Εργασίας και Κοινωνικών Υποθέσεων και Υπουργείου Υγείας. [↑](#footnote-ref-19)
20. Τομέας νομοθέτησης επί θεμάτων Υπουργείου Εσωτερικών, Υπουργείου Ψηφιακής Διακυβέρνησης, Υπουργείου Προστασίας του Πολίτη και Υπουργείου Δικαιοσύνης. [↑](#footnote-ref-20)
21. Τομέας νομοθέτησης επί θεμάτων Υπουργείου Ανάπτυξης & Επενδύσεων, Υπουργείου Περιβάλλοντος & Ενέργειας, Υπουργείου Υποδομών & Μεταφορών, Υπουργείου Ναυτιλίας & Νησιωτικής Πολιτικής, Υπουργείου Αγροτικής Ανάπτυξης & Τροφίμων και Υπουργείου Τουρισμού. [↑](#footnote-ref-21)
22. Για την ενδεικτική παράθεση δεικτών αξιοποιήθηκαν οι βάσεις δεδομένων του ΟΟΣΑ (<https://data.oecd.org/Greece.htm>) και της ΕΛΣΤΑΤ (<http://www.statistics.gr/>). [↑](#footnote-ref-22)